28 Idea Barang Hantaran Lelaki Yang Tak ‘Cliche’ & Sangat Berguna Lepas Kahwin

Kira-kira enam bulan menjelang majlis perkahwinan, bakal pengantin dah boleh mula mencari barang hantaran untuk lelaki dan perempuan. Kedua belah pihaklah kan.
Tempoh tersebut dianggap terbaik kerana tidak terlalu awal dan tidak pula terlalu lewat.
Tetapi kadang-kala, kita buntu memikirkan barang hantaran terutamanya kepada pihak lelaki. Sejadah, tuala dan kasut antara yang biasa kita lihat di dulang-dulang hantaran.
Teringin pula nak hadiahkan sesuatu yang lain dari kebiasaan. Oleh itu, Mama Siti senaraikan contoh barang hantaran lelaki sebagai panduan agar ianya bermanfaat dan sesuai dengan bajet anda.
Barang Hantaran Kepada Pihak Lelaki
Yang penting, beli mengikut kesesuaian keadaan, hobi pasangan serta bajet yang anda ada. Jangan mengikut nafsu pulak ya!
#1 Hantaran Adat (Sirih Junjung, Tepak Sirih dan Bunga Rampai)

Hantaran ini sebenarnya adat orang Melayu sahaja. Kalau tak buat pun masih sah perkahwinan anda berdua.
Alang-alang kita nak lestarikan budaya turun temurun, baik kita mulakan dengan barang hantaran tradisional.
#2 Al-Quran dan Buku Agama
Kredit gambar: Shopee
Tahun 2021 merekodkan penceraian sebanyak 45,420 dimana Selangor berada di tangga teratas dengan mencatatkan 8,811 kes.
Kajian dari Jurnal Pengurusan dan Penyelidikan Fatwa (JFatwa) dari Universiti Sains Islam Malaysia (Usim) antara punca penceraian adalah disebabkan lemah pegangan agama dan pengabaian tanggungjawab. Oleh itu, Mama Siti rasakan al-quran dan buku agama sangat relevan untuk dijadikan barang hantaran lelaki.
#3 Sejadah dan Hiasan Ruang Solat
Kredit gambar: anajingga.com
“Kalau aku bagi sejadah mesti dapat pahala jariah”
Betul. Tetapi ada nilai yang lagi besar selain pahala iaitu peranan agama dalam perkahwinan. Semoga dengan menghadiahkan sejadah dan hiasan ruang solat ini dapat sama-sama mengingatkan kita tentang kepentingan agama dalam perkahwinan.
#4 Tali Leher/ Pin Tali Leher/ Cufflinks
Kredit gambar: anazr.com
Hadiah ini sesuai sangat kalau pasangan anda yang bekerja sebagai pekerja kolar putih. Individu profesional dan melakukan kerja pengurusan selalu mengenakan pakaian seperti ini.
Bila Papa pakai suit, tali leher dan cufflinks barulah kelihatan berkaliber dan berketerampilan.
#5 Tali Pinggang
Kredit gambar: Pinterest
Kalau hadiah sebelum ini khas untuk pekerja kolar putih. Hadiah tali pinggang ini pula sesuai untuk sesuai lelaki yang pakai seluar slack. Lagi seronok kalau anda bagi pasangan tali pinggang dengan jenama kegemarannya.
#6 Topi
Kredit gambar: Shopee
“Tunang saya tak pakai topi ke pejabat, Mama Siti”
Baik, kalau begitu kita cadangkan pasangan awak tu supaya pakai topi semasa berada di luar. Semasa meluangkan masa bersama-sama anda sendiri ataupun semasa beriadah.
#7 Cermin Mata
Kredit gambar: Wedding Legacy
Mama Siti suka tengok lelaki yang pakai cermin mata hitam. Nampak kemas dan bergaya. Cuma, disini Mama Siti nak ingatkan kalau pasangan awak seorang yang rabun, lebih baik kita ‘custom made‘ kaca mata hitam itu.
Niat nak buatkan si dia gembira, risau nanti mengeruhkan keadaan pula.
#8 Kasut

Pastikan anda memilih kasut yang dipakai Papa ya. Bukan apa, kalau orang pakai hadiah yang kita bagi, kita pun rasa hadiah yang diberikan itu bermanfaat untuk pasangan.
#9 Dompet/ Beg
Kredit gambar: pengantinbaru.com.my
Ada kawan-kawan Mama Siti kongsikan pasangan mereka tak akan tukar dompet atau beg selagi masih boleh digunakan.
Anda tak perlu bimbang sebab pasti hadiah yang baru itu akan menggantikan dompet lama yang mungkin telah koyak rabak.
#10 Set Penjagaan Kulit

Beberapa tahun sebelum ini barulah ramai lelaki yang secara terang menonjolkan diri mereka tentang kepentingan menjaga kulit wajah.
Kulit wajah yang sihat dan berseri memberikan perspektif yang baik. Lebih-lebih lagi jika pasangan anda seorang yang sering berjumpa dengan orang. Papa menjadi lebih berkeyakinan dan percaya diri.
#11 Minyak Wangi
Kredit gambar: Pinterest
Lengkapkan keterampilan Papa dengan semburan minyak wangi. Bau-bauan yang harum memberi kenyamanan kepada diri sendiri dan orang lain.
#10 Pengering Rambut (Hair Dryer)
Kredit gambar: www.bluebeards-revenge.co.uk
Lelaki tak macam perempuan setiap kali mandi. Lelaki selalu akan basahkan rambut mereka setiap pagi. Hadiah pengering rambut sangat berguna supaya rambut Papa dalam keadaan kering dan rapi ketika pergi bekerja dan keluar rumah.
#13 Set Penjagaan Rambut
Kredit gambar: Lazada
Penjagaan kulit sudah, kita hadiahkan penjagaan rambut pula. Selain syampoo, lelaki pun sesuai dihadiahkan serum, tonik, perapi dan spray rambut.
Kita bukan setakat nak kan kulit wajah pasangan yang sihat tetapi juga inginkan rambut yang rapi dan wangi. Mana tahu kan, boleh menguatkan lagi hubungan perkahwinan.
#14 Baju Kemeja/ Baju Melayu
Kredit gambar: NikahSatu
Soal baju, Mama Siti cadangkan supaya anda sesuaikan dengan kerjaya, hobi dan aktiviti seharian si tunang.
Kalau ke pejabat, tidaklah pasangan anda ulang pakai baju yang sama sahaja kan. Barulah rasa bersemangat nak bekerja bila ada baju baru.
#15 Blazer/Jaket
Kredit gambar: Lazada
Jaket ‘windbreaker’ antara yang paling baik untuk dijadikan hadiah. Jaket ini sangat bermanfaat ketika Papa menaiki motor pergi dan balik dari tempat kerja.
Jaket melindungi seseorang dari angin dan hujan. Sebagai tanda sokongan kepada pasangan, kita hadiahkan lah ‘wind breaker’ supaya Papa tak sejuk dan tak kena hujan lagi.
#16 Buah-Buahan
Kredit gambar: Pinterest
Pemberian buah-buahan ini pada sebahagian orang adalah untuk berkongsi kegembiraan dengan saudara-mara.
Kalau barang-barang lain, kita yang punya. Hadiah buah-buahan ini kita kongsikan kepada saudara yang dewasa pula.
#17 Coklat/Manisan
Kredit gambar: Pinterest
Sama seperti hantaran buah-buahan. Hadiah ini anda boleh pilih sama ada nak makan sendiri atau kongsikan dengan adik-beradik dan anak buah.
Bagi mereka sama-sama meraikan hari bahagia kita.
#18 Set Periuk, Pinggan Mangkuk dan Peralatan Memasak
Kredit gabar: Pinterest
Ketahuilah, selepas berkahwin dan menjalani hidup sendiri di rumah baru. Ada barang yang belum lengkap. Siapa cakap set ni hanya sesuai sebagai hantaran perempuan je? Salah tu!
Semoga hadiah ini berguna untuk kita sama-sama memasak menyediakan hidangan. Ya, Mama Siti sebutkan bersama-sama kerana tanggungjawab menguruskan rumah tidak hanya terletak pada perempuan, lelaki pun ada peranannya tau.
#19 Pengisar (Blender)
Kredit gambar: amazon.co.uk
Masa semakin singkat, jadi kita perlu bijak mengatur strategi menguruskan masa. Apabila kita menggunakan pengisar, proses penyediaan makanan menjadi semakin pantas.
#20 Topi Keledar (Helmet)
Kredit gambar: nicknashram.com
Di atas tadi, Mama Siti cadangkan untuk berikan jaket windbreaker sebagai hadiah hantaran lelaki. Seterusnya, kita hadiahkan pula topi keledar. Barulah sempurna langkah keselamatan anda menunggang motorsikal.
#21 Kain Samping
Kredit gambar: Google
Kain samping songket boleh dijadikan hantaran kepada pihak lelaki. Samping tersebut boleh dipakai ketika menghadiri majlis perkahwinan keluarga atau semasa hari raya nanti.
#22 Jam Pintar
Kredit gambar: maskulin.com.my
Satu alat yang boleh buat banyak kerja dalam satu masa. Pertama, sudah pasti ia menunjukkan masa. Kedua, jam pintar juga memudahkan urusan pekerjaan kita seperti menjawab panggilan telefon dan membaca mesej. Tak lupa juga, jam pintar pun ada ‘feature’ kesihatan.
Jadi secara keseluruhannya, jam pintar menaik taraf kualiti kerja dan kesihatan pasangan anda.
#23 Alat Elektronik/Gadget
Kredit gambar: dulanghantar.blogspot.com
Earbud, head phone, telefon dan tablet antara pilihan yang ada. Bila kita memilih salah satu item tersebut, diharap kita dapat membahagiakan pasangan dengan sesuatu item yang telah lama mereka idamkan.
#24 Drone
Kredit gambar: popularmechanics.com
Ini cadangan sahaja ya. Sebabnya tak semua orang pandai dan minat dengan drone.
Melainkan pasangan anda mempunyai hobi merakam video atau suka melihat pemandangan dari sudut aerial sangat sesuai jadikan drone sebagai barang hantaran.
#25 Tuala

Item ini selalu menjadi pilihan kerana tidak memerlukan bajet yang besar. Selain itu, hantaran tuala boleh dijadikan kenangan dengan menyulam nama dan tarikh perkahwinan atau pertunangan nanti.
#26 Pencukur Automatik (Automatic Shaver)
Kredit gambar: nytimes.com
Orang lelaki sangat perlukan barang hantaran seperti ini. Dengan menghadiahkan pencukur automatik, anda membantu Papa menjaga penampilan agar mendapat ‘first impression’ positif.
#27 Kain Pelikat
Kredit gambar: sayazarulfarhana.blogspot.com
Tak kira berasal dari bandar atau dari kampung. Kain pelekat ialah kain sarung yang dipakai setiap hari oleh kaum lelaki di rumah atau ke masjid. Kalau anda pilih kain pelekat sebagai hadiah, pastikan beri lebih dari satu ya. Boleh lah Papa pakai selalu.
#28 Cincin
Kredit gambar: engantinbaru.com.my
Tidak sempurnalah majlis pertunangan dan perkawinan kita kalau tak ada cincin kan. Tapi perlu diingat supaya anda memilih saiz yang sepadan dan tidak menggunakan cincin dari bahan emas kerana itu haram bagi lelaki.
Daripada Abu Hurairah RA:
أنَّهُ نَهَى عَنْ خَاتَمِ الذَّهَبِ
Maksudnya: Sesungguhnya Nabi SAW melarang (lelaki) dari memakai cincin emas.
(Hadis Riwayat Muslim)
Barang hantaran untuk pihak lelaki tidaklah terhad hanya kepada tuala, kasut dan sejadah sahaja. Ada banyak lagi idea yang boleh kita fikirkan agar tidak ‘cliche’ seperti hantaran-hantaran yang lain.
Paling penting sebaiknya, anda hadiahkan sesuatu yang bermanfaat untuk pasangan anda. Kalau boleh sesuaikan dengan aktivit seharian dan hobinya. Barulah berguna barang-barang hantaran tersebut.
Baiklah itu sahaja untuk kali ini. Mama Siti doakan anda dan pasangan dipermudahkan majlis perkahwinan dan dikurniakan perkahwinan yang sakinah, mawaddah, warahmah.

Dapatkan panduan berguna lain dengan klik SINI.


Step By Step Permohonan MyKid (Secara Walk In & Online)

Kali ini Mama Siti nak kongsikan tentang cara-cara permohonan MyKid. Sama seperti kad pengenalan kita, MyKid ni sangat penting untuk semua kanak-kanak warganegara Malaysia.
Dalam bahasa mudah, MyKid ni kad pengenalan untuk anak-anak kita.
Cip dalam kad pengenalan kanak-kanak tersebut mengandungi informasi seperti data kelahiran, maklumat kesihatan dan maklumat pendidikan.
Apa itu MyKid?
MyKid ialah kad pengenalan kanak-kanak yang berumur 12 ke bawah. Walaupun tiada cap jari dan gambar tetapi MyKid memudahkan Mama dan Papa kerana saiznya yang kecil dan ringan. Proses urusan dengan agensi kerajaan dan swasta juga menjadi lebih pantas.
Ia diberikan nama MyKid sebagai singkatan bagi dua maksud penting. My merujuk kepada Malaysia manakala Kid ialah Kad Identiti Diri. Nombor kad pada MyKid kekal sama walaupun mereka sudah memiliki MyKad.
Bagaimana Pula dengan Kelebihan MyKid?
Memandangkan kita sudah pun menjejakkan kaki di era digitalisasi maka MyKid berfungsi untuk mengurangkan penggunaan borang ketika berurusan dengan agensi tertentu.
Seterusnya, ianya sentiasa diperlukan bagi pemeriksaan kesihatan dan persekolahan melalui maklumat yang diperoleh dari cip dalam kad itu.
Tambahan pula, MyKid mempunyai ciri-ciri keselamatan dan menghalang penyalahgunaan oleh pihak yang tidak bertanggungjawab.
Walau bagaimanapun, kelebihan MyKid tidak terhenti di situ sahaja. MyKid dibangunkan dengan sistem yang berteknologi. Jadi segala maklumat boleh dikemaskini dengan pantas selagi menggunakan sistem kemaskini yang sama.
Permohonan MyKid SecaraWalk In & Online
> Permohonan MyKid Terus di JPN

Kredit gabar: WorldOrgs.com
Bagi memohon kad pengenalan anak. Mama dan Ayah perlu hadir ke Jabatan Pendaftaran Negara (JPN) berdekatan dengan membawa borang-borang seperti berikut:
Sijil Kelahiran MamaKad Pengenalan Mama dan Ayah (Asli dan Salinan)Sijil Nikah Mama dan Ayah (Asli dan Salinan)
> Permohonan MyKid Secara Atas Talian (Online)
Kredit gambar: eCentral
Permohonan MyKid secara atas talian ialah menerusi laman portal rasmi JPN sendiri. Pertama sekali, daftar pengguna baru disini.
Kemudian Mama dikehendaki mengisi maklumat seperti berikut bagi mendaftar akaun di portal JPN.
Nombor MykadNama PenuhNo TelefonAlamat Emel
Selanjutnya, Mama akan log in melalui pautan yang dihantar ke emel yang dimasukkan sebelum ini.
Peringkat inilah Mama boleh mula membuat permohonan MyKid untuk anak Mama secara online.
Berapa Caj Yang Perlu Dibayar?
Kredit gambar: The Star
Berdasarkan laman sesawang rasmi Jabatan Pendaftaran Negara (JPN). pendaftaran MyKid ialah percuma atau tidak dikenakan apa-apa bayaran.
Namun begitu, Mama Siti nak ingatkan supaya Mama sediakan semua borang dan sijil yang diperlukan untuk memudahkan proses pendaftaran.
Semakan Status MyKid (Online & SMS)
Ketersediaan MyKid boleh disemak melalui beberapa cara. Pertama ialah secara online manakala cara kedua ialah secara pesanan ringkas (SMS).
Semakan Secara Online
Kredit gambar: weforum.org
Pergi ke portal JPN atau klik disini. Seterusnya, masukkan nombor kad pengenalan kanak-kanak yang terdapat dalam resit rasmi semasa membuat permohonan.Isikan CAPTCHA dan klik butang SEMAK.Skrin paparan akan menunjukkan status permohonan MyKid samada sudah boleh diambil atau belum.
Semakan Secara SMS
Kredit gambar: Tatango
Jika Mama sukar mendapatkan talian internet, Mama boleh cuba alternatif kedua iaitu menggunakan kaedah SMS.
Taip JPN<jarak>MYKID<jarak>No MyKid Hantar ke nombor 15888
Mama akan menerima balasan SMS berkenaan status MyKid anak-anak. Diharap Mama maklum bahawa kaedah SMS akan dikenakan caj bayaran RM 0.15 bagi setiap satu penghantaran. Manakala setiap mesej yang diterima akan dikenakan bayaran sebanyak RM 0.20.
Harap-harap proses permohonan MyKid anak-anak Mama dipermudahkan lah ya. Urusan yang mudah baik kita buat segera kan. Kalau lambat-lambat nanti susah nak buat urusan kesihatan dan sekolah anak-anak.

Dapatkan pelbagai tips keibubapaan yang lain dengan klik SINI.


Doa Selepas Mengaji Bukan Sunnah Tapi Ikutan Masyarakat (3 Doa Selepas Baca Al-Quran)

Berdoa selepas membaca al-quran atau doa selepas mengaji ialah cara untuk kita menutup majlis dengan cara yang sebaiknya.
Dalam lafaz doa selepas mengaji tersebut terdapat makna-makna yang sangat kita perlukan supaya bacaan kita tadi memberikan manfaat di dunia dan di akhirat.
Kebiasaannya pada halaman terakhir naskah al-quran ada doa khatam al quran. Kali ini, Mama Siti nak kongsikan doa-doa lain yang boleh kita bacakan selepas membaca al-quran.
Kenapa ada lebih dari satu doa?

Kredit gambar: Phoderstock / Shutterstock.com
Ini kerana doa selepas membaca al-quran bukanlah dari sunnah baginda Nabi SAW. Sebaliknya, ia diamalkan oleh masyarakat Islam pada hari ini kerana dianggap waktu yang sesuai untuk berdoa oleh kerana makna doanya yang baik.
Imam Al-Nawawi menyatakan “dan tersangatlah disukai (oleh syarak) akan perbuatan berdoa selepas mengkhatamkan al-quran sebagaimana yang telah kami sebutkan sebelum ini”
Antara hikmah membaca al-quran ialah agar ia menyinari hati orang yang membaca al- quran. Rasulullah SAW ada bersabda;
عَنِ ابن عُمَرَ رَضَيِ اللٌهُ عَنهُمَا قَالَ: قَالَ رَسُولُ اللٌهِ صَلَيِ عَلَيهِ وَسَلٌمَ اِنٌ هذِهِ القُلُوبَ تَصدَأ الحَدِيدُ اِذَا أصَابَهُ المَاءُ، قِيلَ يَارَسُولَ اللٌهِ وَمَا جِلآوُهَا ؟ قَالَ كَثُرَةُ ذِكرِ الَموتِ وَتلآوَةُ القُرانِ
Dari Abdullah bin Umar radhiyallahu anhuma berkata bahawa Rasulullah SAW bersabda, “Sesungguhnya hati ini dapat berkarat sebagaimana berkaratnya besi bila terkena air.” Beliau ditanya “Wahai Rasulullah , bagaimana cara membersihkannya?” Rasulullah bersabda, “Memperbanyak mengingat mati dan membaca Al-Qur’an”
(Hadis Riwayat Al-Baihaqi)
Maksud hati yang bersinar disini ialah seseorang itu akan terserlah sifat-sifat baiknya. Dia juga akan dilindungi dari hawa nafsu yang jelik serta tipu daya syaitan.
Koleksi Doa Yang Boleh Dibaca Selepas Mengaji
Kredit gambar: Freepik
Doa Selepas Mengaji #1
الّلَهُمَ ارْحَمْنَا بِالْقُرْآن، واجْعَلْهُ لَنَا إمَامَاً وَنُوْرَاً وَهُدَىً ورحمةً الّلَهُمَ ذَكِّرْنَا مِنْهُ مَا نسيْنَا، وَعَلِّمْنَا مِنْهُ مَا جَهِلْنَا وَارْزُقْنَا تِلَاوَتَهُ آنَاءَ اللَّيْلِ وَأطْرَافَ الْنَهَار واجْعَلهُ لَنَا حُجَّةٌ يَا ربَّ الْعَالَمِيْن
‘Allahummar hamnaa bilquran. Waj’al hulanaa imaaman wa nuuran wahudan warahmah. Allahumma zak-kirnaa minhumaa nas-siinaa wa ‘allimnaa minhumaa jahilnaa warzuqnaa tilaawatahu.Aanaa allayli wa athroofan-naharr waj’alhu lanaa hujjatan. Ya rabbal ‘alamiin’
Maksudnya:
“Ya Allah rahmatilah kami dengan Al-Quran, dan jadikanlah ia sebagai imam, cahaya, petunjuk, serta rahmat bagi kami. Ya Allah ingatkanlah kami daripadanya apa yang telah kami lupa, dan ajarkan kami darinya apa yang kami jahil serta rezekikanlah kami untuk membacanya siang dan malam, dan jadikanlah ia sebagai hujjah kepada kami wahai Tuhan sekalian alam”
Doa Selepas Mengaji #2
سُبْحَانَكَ اللَّهُمَّ وَبِحَمْدِكَ، لاَ إِلَهَ إِلاَّ أَنْتَ، أَسْتَغْفِرُكَ وَأَتُوبُ إِلَيْكَ
‘Subhanakallah humma wabihamdika asyhadu anla ilaha illa anta astaghfiruka wa atubu ilaik’
Maksudnya:
“Maha suci Engkau ya Allah dengan memuji-Mu. Tiada yang berhak disembah melainkan Engkau. Aku memohon ampun dan bertaubat kepada-Mu”
(Hadis riwayat al-Imam an-Nasa’i)
Doa Selepas Mengaji #3
الّلَهُمَ ذَكِّرْنَا مِنْهُ مَا نُسِّيْنَا
‘Allahumma zak-kirnaa minhumaa nas siinaa’
Maksudnya:
“Ya Allah ingatkanlah kami dari Al-Quran apa yang kami telah dilupakan akannya”
Kelebihan Membaca/Mengaji Al-Quran
Mama pernah tak dengar orang cakap ‘kita hidup untuk mati’. Pada definisi Mama Siti frasa ini bermaksud segala perbuatan kita didunia adalah sebagai bekalan di akhirat nanti.
Salah satu cara mencari bekalan akhirat adalah dengan membaca al-quran.

Daripada Abu Umamah R.A melaporkan; Aku mendengar Rasulullah SAW bersabda: bacalah al-quran sesungguhnya ia akan datang di hari kiamat sebagai syafaat kepada pembacanya”
(Hadis Abu Umamah ini direkodkan oleh Imam Muslim dalam Sahih Muslim)
Syafaat ialah pertolongan. Boleh jadi, bacaan al-quran itu nantilah yang memberatkan timbangan kebaikan kita di akhirat. Boleh jadi juga ia mempermudahkan perjalanan kita di titian sirat.
Selain itu, membaca dan mengajarkan al-quran diiktiraf sebagai amalan terbaik disisi Allah. Dalil dibawah sebagai bukti bahawa orang yang belajar dan mengajar al quran ialah antara golongan manusia yang baik.
Daripada Uthman Bin ‘Affan r.a. telah berkata: Rasulullah SAW bersabda: “Sebaik manusia di antara kamu ialah orang yang mempelajari Al-Quran dan mengajarnya kepada orang lain”
(Hadis Riwayat Imam Bukhari)
Kredit gambar: yebemoto / Shutterstock.com
Di samping itu, kelebihan membaca al-quran semasa seseorang masih hidup ialah mendapatkan ketenangan dalam urusan di dunia.
Keadaan hari ini yang merekodkan banyak kes kesihatan mental merunsingkan banyak pihak. Mudah-mudahan, dengan membaca al-quran Allah menganugerahkan rahmatnya dalam bentuk ketenangan jiwa.
Daripada Barra’ bin ‘Azib r.a. telah melaporkan: “Seorang lelaki membaca Surah Al-Kahfi dan di sisinya seekor kuda yang diikat dengan dua tali, maka awan di langit mula melindunginya dan semakin hampir, dan kudanya mula menjauhinya. Apabila menjelang pagi beliau pergi berjumpa Nabi Muhammad s.a.w. dan menceritakan peristiwa tersebut maka baginda bersabda: Itulah (sakinah) ketenangan yang turun disebabkan bacaan Al-Quran”
(Hadith Riwayat Barra’ r.a. bin ‘Azib R.A dan direkodkan oleh Imam Bukhari)

Membaca al-quran juga dikira sebagai salah satu majlis. Cara terbaik menutup sesebuah majlis adalah dengan membaca doa selepas membaca al-quran.
Meskipun ia bukan sunnah dari Rasulullah SAW, kita masih boleh mengamalkannya kerana makna doanya yang baik. Oleh itu, Mama Siti telah pun senaraikan tiga doa selepas membaca al-quran.
Segala amalan di dunia akan dinilai disisi Allah SWT. Jadi, di akhirat nanti al-quran akan memberikan syafaat kepada sesiapa yang membacanya. Selain itu, ia diiktiraf sebagai amalan yang terbaik disisi agama dan akhir sekali, Allah akan memberikan ketenangan kepada sesiapa yang membaca al-quran.
Semoga artikel kali ini, membuatkan kita lebih tertib semasa membaca al-quran dan semakin bermotivasi mendekatkan diri dengan kalam suci itu. Jom baca doa selepas solat fardhu pula!

Tingkatkan amal ibadah lain dengan panduan dan bacaan yang betul seperti dikongsikan DI SINI.


10+ Cara Hilangkan Sakit Kepala Ringan Di Rumah Yang Mujarab

Sakit kepala ini bukan hal kecil kan Mama. Disebabkan sakit kepala, hampir semua kerja tak boleh buat. Mana tak nya, kalau kepala berdenyut-denyut memang susahlah nak berfikir dengan baik.
Mama tak perlu gusar lagi sebab kali ini, Mama Siti akan kongsikan 11 cara hilangkan sakit kepala melalui minuman, aktiviti dan pencahayaan.
Namun begitu, tips dan petua ni hanya untuk Mama yang jarang-jarang mengalami sakit kepala. Jika sakit kepala Mama berterusan hingga lima hari berturut-turut, segera dapatkan pemeriksaan doktor.
Sakit kepala yang berpanjangan mungkin petanda Mama menghidapi penyakit lain. Istilah saintifiknya ialah sakit kepala sekunder iaitu sakit kepala disebabkan oleh penyakit-penyakit yang lain.
Contohnya, ketumbuhan atau pendarahan otak, sakit tulang belakang, sinus dan jangkitan kuman.
Mari kita ketahui lebih terperinci cara hilangkan sakit kepala ringan yang mujarab ini.
Cara Legakan & Hilangkan Sakit Kepala
#1 Makan Ubat

Bagi melegakan denyut di bahagian kepala, Paracetamol boleh diambil sebagai ubat tahan sakit. Menurut portal MyHEALTH, ianya selamat dimakan ketika sakit kepala asalkan kita mematuhi dos yang disyorkan.
Namun jika sakit kepala Mama masih berlanjutan hingga hari kelima, segera lakukan pemeriksaan di klinik berdekatan. Sakit dibahagian kepala mungkin adalah simptom penyakit lain seperti darah tinggi atau pendarahan otak.
#2 Daun Pudina, Essential Oil, Minyak Aromaterapi

Persamaan ketiga-tiga produk di atas ialah baunya yang menenangkan. Apabila seseorang menghidu sensasi bauan tadi, ia memberi isyarat kepada untuk meningkatkan mood. Sekaligus, sakit kepala akan sedikit demi sedikit berkurangan.
Bagi penggunaan daun pudina, Mama boleh ramaskan daun dan letakkan di tempat berhampiran. Selain itu, Mama juga boleh mencampurkan daun pudina ke dalam air teh. Cara ini juga membantu melegakan sakit kepala.
#3 Bersenam (Yoga & Brisk Walk)
“Mama Siti, saya ni sakit kepala, biar betul Mama Siti nak saya bersenam? “

Ya, Mama Siti sedar, bersenam memerlukan kita bergerak. Ditambah dengan keadaan sakit kepala, mungkin langkah senaman kita menjadi caca marba.
Ada senaman ringan yang Mama boleh amalkan untuk meredakan sakit kepala. Pertama, yoga. Kedua, brisk walking. Bila badan bergerak, ia akan melancarkan peredaran darah.
Ketika bersenam, kita akan melakukan pernafasan. Lebih banyak oksigen diambil, lebih banyak darah diangkut dalam badan.
#4 Kafein (Diminum & Dihidu)

Mama Siti nak pesan awal-awal kepada Mama semua. Tips nombor empat ini hanya sesuai diamalkan kepada individu yang tiada masalah apabila minum kafein seperti teh atau kopi.
Jika Mama rasa berdebar-debar selepas minum kopi, ini bermakna Mama tidak sesuai meredakan sakit kepala menggunakan kafein.
#5 Tidur Yang Cukup

Sesuatu akan lebih baik apabila ia bertenang. Sama juga dengan manusia. Cara bertenang terbaik ialah melalui tidur.
Ketika kita tidur, otak berada dalam fasa rileks. Sistem pembaikan DNA dalam badan berfungsi dengan lebih baik semasa tidur.
Ia membaiki kerosakan yang disebabkan oleh cahaya UV, sinaran, peningkatan tekanan fizikal dan biokimia, dan juga kesilapan mudah yang dilakukan oleh badan kita.
Nak lebih afdhal, jangan lupa untuk membaca doa sebelum tidur dahulu ya Mama.
#6 Tuaman

Dr. Ikram Rauhi menerusi saluran Youtube beliau berkongsi kesan tuaman panas dan tuaman sejuk. Ternyata kedua-duanya memberikan kesan yang berbeza.
Tuaman panas: merilekskan otot di sekeliling kepala. Kesannya, teknik ini melegakan sakit kepala.
Tuaman sejuk: memberikan rasa kebas dan menghilangkan sakit kepala.
#7 Teh Halia

Selain popular sebagai kaedah melegakan sakit senggugut, air teh halia ini juga bermanfaat dalam rawatan sakit kepala.
Caranya, tambahkan halia dalam minuman teh. Halia berfungsi sama seperti apabila kita makan ubat migrain. Memandangkan teh halia diminum sebagai makanan tambahan, oleh itu Mama perlu memastikan ia diminum selepas makan sahaja ya.
#8 Keadaan Malap (Blackout curtain & Cermin mata)

Orang yang sakit kepala sangat sensitif terhadap cahaya. Mahu itu cahaya semula jadi atau cahaya buatan, kedua-duanya mengakibatkan kepala menjadi semakin sakit.
Oleh itu, kaedah seterusnya adalah dengan mengurangkan atau menghalang lampu di dalam bilik atau ruangan anda. Contohnya dengan menggunakan langsir telap cahaya.
Namun jika keadaan memaksa Mama berada diluar, pakai penutup kepala dan cermin mata hitam.
#9 Air Asam Keping

Ini petua orang lama, cara melegakan sakit kepala hanya perlukan air suam dan asam keping. Asam keping ya, bukan asam jawa.
Sediakan segelas air suam, rendamkan sekeping asam keping selama 30 minit sebelum diminum. Sama seperti kaedah minuman halia tadi, pastikan Mama isi perut dulu ya.
#10 Cara Hilangkan Sakit Kepala Dengan Asam Jawa

Tips ke sepuluh ini jangan tersilap pula dengan tips nombor sembilan ya.
Cara-cara: Letakkan asam jawa di atas kain kemudian balutkan kepala dengan asam jawa terletak di bahagian dahi. Biarkan semalam, dengan izin tuhan sakit kepala Mama akan berkurangan.
#11 Rendaman Kaki

Air panas membantu peredaran darah dalam badan. Kaedah merendamkan kaki ke dalam air panas mengalirkan darah dari bahagian kepala ke arah kaki.
Setelah beberapa kitaran berlaku, sakit kepala akan berkurangan. Tempoh masa yang diperlukan untuk rawatan rendaman air panas ialah 30 minit.

Sakit kepala yang tidak kronik biasanya boleh dirawat  sendiri dengan kaedah minuman teh halia, bersenam, tidur yang mencukupi serta pencahayaan malap.
Tips dan petua yang dikongsikan sesuai buat Mama yang mengalami sakit kepala ringan. Apa yang Mama perlu risaukan ialah apabila sakit itu berlanjutan melebihi lima hari, ia berkemungkinan petanda kepada penyakit lain.
Teknik meredakan sakit kepala pilihan Mama ialah tidur dan pencahayaan malap. Tidak dinafikan apabila Mama Siti menikmati tidur yang berkualiti, hasil kerja bertambah baik.

Dapatkan tips dan panduan kesihatan Mama dan Papa yang lain DI SINI.


18 Aktiviti & Tempat Menarik di Muar. Bukan Setakat Mee Bandung je Tau!

“Bosanlah asyik asam pedas Muar, tak ada aktiviti lain kah? “
Mama Siti faham perasaan itu, lagi-lagi Mama Siti lebih gemar melakukan aktiviti yang berbeza dari orang lain. Oleh sebab itu, Mama Siti senaraikan 18 tempat menarik yang boleh kita lakukan di Muar.
Selain asam pedas, jangan tak tahu daerah Muar juga terdapat tempat mandi-manda, taman rekreasi, galeri Bukit Kepong dan taman negara Gunung Ledang.
Mari kita lihat maklumat dan kenapa Mama perlu singgah di tempat-tempat menarik di Muar yang Mama Siti kongsikan ini.
Senarai Tempat Menarik di Muar
#1 Taman Negara Gunung Ledang

Kredit gambar: mdfaiez84.com
Aktiviti yang terdapat disini ialah mendaki gunung, mandi air terjun, membelai landak, terapi ikan dan melawat taman herba.
Selain itu, gunung ledang juga terkenal dengan lagenda Puteri Gunung Ledang yang dipinang oleh Sultan Melaka suatu masa dahulu.
#2 Jambatan Sultan Ismail
Kredit gambar: otaicerita.blogspot.com
Jambatan ini menghubungkan Tanjung Agas dan Bandar Maharani. Tempat ini selalu menjadi tumpuan kaki pancing.
Di waktu malam, jambatan yang dihiasi dengan lampu berwarna-warni dapat dilihat dari Tanjung Agas. Cantik sungguh pemandangannya.
#3 Kolam Air Panas Sungai Gersik
Kredit gambar: tempatmenarik.my
Sebuah kolam air panas semulajadi yang terletak berhampiran Pekan Parit Jawa. Walaupun masuk percuma tetapi kawasan sekitarnya bersih dan terjaga rapi.
Lokasi: J142, Kampung Sungai Gersik, Parit Jawa, 84150 Muar
Waktu operasi: 8.30am hingga 7pm
#4 Ladang Herba Nasuha
Kredit gambar: pesara1957.blogspot.com
Hampir 6000 spesies herba ada disini yang berasal dari dalam dan luar negara. Jemput datang jika Mama teringin nak tahu bagaimana rupa tumbuhan pokok lada hitam, kulit kayu manis serta macam-macam lagi tumbuhan herba.
Di tempat ini juga terdapat restoran, spa dan tempat penginapan. Pastinya ada elemen herba diselitkan dalam perkhidmatan yang disediakan.
Waktu operasi: 10.30am hingga 5.30 pmDibuka: Setiap hari kecuali SelasaMedia sosial: Facebook, Instagram
#5 Galeri Darurat Bukit Kepong
Kredit gambar: blogspot.comKredit gambar: blogspot.com
Kejadian di Balai Polis Bukit Kepong menjadi bukti perjuangan anggota polis melindungi negara kita dari serang komunis.
Melawatlah ke galeri ini agar supaya kita boleh menghayati dan melihat sendiri pameran berkaitan kejadian itu.
Waktu operasi: 9am hingga 5pmDibuka: Setiap hari kecuali Isnin
#6 Taman Tanjung Emas
Kredit gambar: dun-maharani.blogspot.com
“Ingatkan bila datang Muar, dapat tengok Sungai Muar sahaja”
Betulkan tanggapan tersebut kerana Taman Tanjung Emas terletak ialah tempat dimana Mama boleh menikmati pemandangan laut Sungai Melaka.
Replika durian gergasi tersergam indah seolah-olah menyambut kedatangan Mama ke Taman Tanjung Emas. Selain itu, peralatan bersenam dan permainan kanak-kanak juga disediakan. Penat beriadah, boleh singgah di medan selera yang ada di kawasan berdekatan.
#7 Maharani Uptown

Uptown Maharani Muar akan beroperasi malam ini sehingga jam 4.30 pagi. Ada yang masih belum lena, jom cuci mata. Manalah tahu ada jualan harga runtuh hehehe 🥳 pic.twitter.com/GIFc1OQOGj— Muar Bandar Diraja (@twt_muo) June 4, 2019

Tempat ini lebih menarik jika datang pada waktu malam. Disini ialah lubuk membeli belah. Lebih menyeronokkan ada pelbagai barangan dijual disini seperti gajet, aksesori, pakaian dan makanan.
Tak perlu nak pening kepala carikan buah tangan untuk kenalan dan saudara-mara sebab semuanya ada disini dan harganya pun boleh ditawar.
Media sosial: Facebook
#8 Sungai Muar (Boat Cruising)
Kredit gambar: johorfoodie.com
Mama berpeluang menikmati pengalaman menaiki bot menyusuri Sungai Muar. tiket boleh dibeli di jeti Tanjung Emas dan tempoh menaiki bot ialah selama 45 minit.
Waktu operasi: Jumaat, Sabtu, Ahad, Cuti Umum dan Cuti SekolahLaman sesawang: Tourism Muar
#9 Medan Ikan Bakar Sabak Awor

  @cknuraini Kalo datang Muar boleh singgah Sabak Awor, Medan Selera Ikan Bakar. Bersih tempatnya. #muar #johor #ikanbakar ♬ I Love Mama Mantu – Bulan Sutena

Sebuah tempat makan yang terdapat banyak gerai menjual makanan laut di bawah satu bumbung. Ikan, udang, sotong, kerang dan banyak lagi makanan laut ada di Medan Ikan Bakar Sabak Awor. Keistimewaannya ialah Mama boleh pilih sendiri saiz dan menu masakan.
Alamat:Medan Selera, Jalan Cahaya, Sabak Awor, 84000 Muar, JohorWaktu operasi: 5pm- 12am
#10 Gerai Asam Pedas Parit Jawa
Kredit gambar: Facebook @Pak Yahya Asam Pedas TV3
Tak sah kalau datang ke Muar tak rasa menu asam pedas. Mama datanglah ke deretan gerai yang hampir kesemuanya menyediakan juadah asam pedas. Gerai Pak Yahya ialah yang paling sedap, berpatutan dan popular.
Asam Pedas Gerai Pak Yahya pernah mendapat liputan media tempatan dan Singapura seperti Kosmo dan TV3.
#11 Muar Cultural Walk
Kredit gambar: Twitter @visitjohor_
Peminat hasil seni terutamanya seni lukis di dinding wajib singgah di tempat ini. Oh ya, hasil rujukan Mama Siti mendapati tempat letak kereta disini terhad. Jadi kalau boleh apabila datang ke Muar Cultural Walk, lebih baik minimakan jumlah kereta.
Lukisan mural yang dilukis di bangunan klasik, betul-betul menggamit memori kan. Perasaannya seperti Mama melawat Melaka Street Art dan Ipoh Mural Art.
#12 Tanjung Agas

Tanjung Agas ialah taman rekreasi dan riadah yang terletak di pesisir sungai. Ia merupakan lokasi terbaik untuk bersantai dan bersenam. Tempat ini sesuai untuk orang dewasa dan kanak-kanak.
Tahukah Mama, pemandangan di waktu malam agak berbeza. Di waktu malam, tempat ini dihiasi dengan lampu berwarna-warni. Sangat cantik jika dapat merakamkan gambar dan video suasana malam di tempat ini.
#13 Muar Art Gallery & Cafe
Kredit gambar: kindmeal.my
Sebuah galeri seni dan kafe yang memberikan pengalaman kepada Mama dan Papa menghasilkan karya seni buatan sendiri. Selain itu, di tingkat dua tempat ini terdapat dewan yang sesuai dijadikan tempat mesyuarat, acara peribadi.
Lokasi: 66-1, Jalan Hang Tuah, Taman Junid Perdana, 84000 Muar, JohorWaktu operasi: 7.30 am hingga 6 pmMedia sosial: Facebook, Instagram
#14 Masjid Jamek Sultan Ibrahim
Kredit gambar: sinceredsx.blogspot.com
Ia merupakan sebuah masjid tertua dan terkenal di Bandar Maharani. Masjid Jamek Sultan Ibrahim dibina bersebelahan dengan Sungai Muar.
Selepas Mama dan Papa menunaikan solat, bolehlah menikmati pemandangan dan merakamkan beberapa keping gambar dan video sebagai kenang-kenangan.
#15 Bukit Mor (Hiking)

  @amrl.fz what a productive day 🗻 #hiking #bukitmor ♬ original sound – amrlfz – amrlfz

Tempat menarik yang seterusnya khas untuk pencinta alam semulajadi dan aktiviti lasak. Bukit Mor terletak di Parit Jawa, Muar. Mama tidak perlu risau tentang bayaran kerana tiada yuran dikenakan serta parking juga percuma.
Katanya di Bukit Mor ada kaitan dengan cerita warisan ‘batu belah, batu bertangkup’. Janganlah takut Mama, yang penting kalau pergi mendaki, jaga adab dan jaga bahasa.
#16 HS Farm Stay
Kredit gambar: Facebook @HSFarmStay
Antara yang menarik disini ialah zoo mini, kolam renang untuk kanak-kanak dan dewasa dan bilik penginapan. Selain itu, disini juga sesuai dijadikan tempat untuk acara sukaneka dan aktiviti lasak kampung.
Lokasi: PTD 4116, Parit Pajar, Jalan Kesang, 84000 Muar, Johor
Hubungi: Facebook & laman sesawang
#17 Kolam Renang AMA Resort (Swimming Pool)
Kredit gambar: sitisuziana.com
Tempat mandi manda, penginapan, hari keluarga, kem bina diri dan mesyuarat. Semua aktiviti tersebut boleh dilakukan di Ama Farm & Resort Training Centre.
Lokasi: Jalan Abdul Rahman, Parit Kasim, 84150 Muar, JohorBayaran kolam renang;– Dewasa: RM 15.00– Kanak-kanak: RM 10.00
#18 Kampung Malaya Homestay
Kredit gambar: Facebook @Kampung Malaya Homestay
Kebanyakkan rekaan rumah zaman sekarang menggunakan batu dan konsep moden. Di Kampung Malaya Homestay, Mama bakal menikmati penginapan dengan suasana kampung seperti di tahun 60-an dahulu.
Kediaman-kediaman yg ditawarkan :
Rumah Melaka – Rm380 semalam Rumah Seraya – Rm450 semalamChalet Chengal – Rm160 semalam Chalet Jati – Rm160 semalamChalet Meranti – Rm160 semalamChalet Nyatoh – Rm120 semalam
Hubungi: WhatsappMedia sosial: Facebook

Muar ada lebih sekadar asam pedas. Penginapan ala kampung, galeri seni, lukisan mural, aktiviti mendaki bukit dan gunung serta tempat mandi-manda antara yang menarik.
Mama Siti juga ada sertakan pautan media sosial dan laman sesawang di tempat-tempat tersebut. Bagi memudahkan rancangan perjalanan Mama, Mama Siti tuliskan juga waktu operasi dan harga tiket di beberapa tempat. Jom teroka pulau-pulau di Johor pula!

Ada perancangan ke tempat lain di Malaysia? Klik SINI untuk rujukan Mama.


“Redha walaupun tersangatlah pahit,” Ini Luahan Ibu-ibu Yang Melalui Proses IVF

Ibu-ibu yang melalui proses IVF sering menggunakan mental dan fizikalnya sampai habis untuk pastikan semua akan berjalan lancar.
Sering Mama Siti perhatikan kebanyakan Mama berkongsi pengalaman tentang betapa sukarnya untuk melalui proses IVF, tetapi jarang nampak Mama kongsikan apa yang mereka fikirkan semasa proses ini.
Menurut Farren at al. 2019, sebulan selepas keguguran, hampir 1 daripada 3 wanita (29%) menunjukkan simptom Post Traumatic Stress Disorder (PTSD). Hampir 1 daripada 5 (18%) wanita masih mengalami simptom PTSD selepas 9 bulan.
Sempena Hari Kesihatan Mental Sedunia dan juga Bulan Kesejahteraan Emosi, Mama Siti nak kongsikan luahan hati daripada para wanita-wanita diluar sana yang nak sangat jadi seorang ibu tentang perasaan mereka melalui proses IVF ini.
#1 Korbankan Nyawa, Masa & Wang
“Kitaran IVF pertama saya bukanlah sesuatu yang saya mahu ingat,” kenang Nurul dengan sedih. “Ia tidak berjaya sebelum kami memindahkan embrio kerana kesemua 8 daripada mereka mati; pemikiran untuk melaluinya semula adalah menakutkan.”– Nurul Zulkifli, Pengarah Mimpi Kita
#2 Letih Mental & Fizikal
“Pengorbanan yang dia buat ni adalah pengorbanan yang sangat-sangat besar untuk saya lah. Sebab nak buat IVF dan juga pembedahan ni ibarat macam dia mempertaruhkan diri dia… dibelah sana-sini, dibedah sana-sini. Sedangkan benda tu kalau berpandukan pada rezeki kan,-Nasir Hamzah @ Achey Bocey

#3 Selalu Terpaksa Redha Dengan Ketentuan Ilahi
Kami redha walaupun tersangatlah pahit. Dunia ini hanyalah sementara dan tempat untuk diuji dan menghadapi kesakitan. Semoga dengan asbab kehilangan ini Allah kurniakan kepada kami syurganya tanpa dihisab. Adek, mama & baba redha adek pergi buat selama-lamanya. Adek cari mama & baba ya di padang masyar nanti.– Awanis Aziz @IVFJourneyMalaysia
#4 Takut Untuk Mencuba Lagi

“Saya takut dengan kunjungan keluarga semasa Hari Raya. Kesakitan emosi terlalu membebankan, jadi saya jauhkan diri dari semua orang.”– Sholihah, seorang ibu
Mama Siti berharap Mama jangan putus asa. Walaupun belum bergelar Mama, tetapi mencuba dan kehendak menjadi ibu bapa adalah sudah mencukupi untuk bergelar Mama dan juga Papa.
InsyaAllah ada rezeki, teruskan usaha! Semoga dengan luahan ini Mama tidak rasa keseorangan.

Untuk maklumat lebih lanjut tentang proses IVF, Mama boleh klik DI SINI.


11 Kebaikan Susu Kurma, Salah Satunya Agar Mudah Hamil

Susu kurma sinonim dengan ibu hamil dan menyusukan anak. Kebaikan susu kurma lebih daripada apa yang Mama sangka.
Kebaikan susu kurma melangkaui segenap usia dan jantina, dari yang muda hingga ke tua tak kisah bagi wanita atau lelaki. Semua akan memperoleh kebaikan dari susu kurma.
Kali ini, Mama Siti suka untuk kongsikan dengan Mama lebih banyak tentang kebaikan susu kurma untuk kesihatan badan, kesihatan otak dan kesihatan kulit.
Ayuh Mama Siti ceritakan dengan lebih lanjut apakah yang Mama dan Papa boleh perolehi dari amalan minum air susu kurma.
Cara Buat Susu Kurma

Jenis-jenis Kurma

Kredit gambar: Freepik
Kurma AjwaKurma Medjool (Majdoul)Kurma SafawiKurma Deglet Nour (Kurma Bertangkai)Kurma MariamiKurma Muda (Rutob)Kurma MabroomKurma Sukkary
Kebaikan Susu Kurma
#1 Mengatasi Sembelit
Kredit gambar: Freepik
Susu kurma menyelesaikan masalah pencernaan bagi orang dewasa dan kanak-kanak. Serat dalam susutersebut melembutkan najis dan pada akhirnya memudahkan proses pembuangan.
Kini, Mama tidak perlu lagi makan suplemen tambahan sebagai alat bantu mengatasi masalah sembelit.
#2 ‘Milk Booster’ Ibu Hamil dan Menyusukan Anak
Kredit gambar: FirstCry Parenting
Manfaat susu kurma untuk ibu hamil ialah sebagai ‘milk booster’. Tidak hairanlah Allah SWT mengarahkan Maryam, ibu Nabi Isa AS agar menggoncangkan pohon kurma selepas beliau melahirkan anaknya.
#3 Pemanis Semula Jadi
Gula dalam buah kurma ialah dari jenis fruktosa. Apabila susu dan buah kurma digabungkan bersama-sama, campuran air itu tidak perlu ditambahkan gula.
Amalan minum susu kurma sangat baik terutamanya buat mereka yang sedang mengawal pengambilan gula dalam diet seharian.
#4 Menguatkan Otot
Kredit gambar: Berita Harian
Susu kurma juga diperkaya dengan nutrien jenis protein. Oleh itu, protein menyumbang kepada kepadatan tulang dan menguatkan otot. Sekaligus, minum susu kurma secara rutin berupaya mencegah osteoporosis atau kerapuhan tulang.
#5 Menjaga Kesihatan Jantung
Kredit gambar: Freepik
Penyakit berkaitan kardiovaskular boleh diperbaiki dengan minum susu kurma. Kandungan karbohidrat kompleks seperti serat, kalsium, fosforus, kalium dan zat besi menstabilkan tekanan darah masuk dan keluar dari jantung.
Ditambah dengan kebaikan serat yang menjaga jantung secara keseluruhan serta kalium yang menurunkan tekanan darah.
#6 Baik Untuk Kesihatan Kulit
Kredit gambar: Freepik
Vitamin C dan vitamin D ialah dua nutrisi penting untuk menjaga keanjalan dan kehalusan kulit. Selain itu, minum susu kurma juga membantu menyelesaikan masalah jerawat dan iritasi kulit. Caranya adalah dengan meningkatkan peredaran darah di kawasan yang terdapat jerawat.
#7 Meningkatkan Kesihatan Otak
Kredit gambar: Freepik
Amalan minum susu kurma sebelum tidur membantu perkembangan otak kanak-kanak dan orang dewasa. Khasiat vitamin B6 membantu kesihatan otak dengan cara meningkatkan fungsi ingatan seseorang.
Ketika tidur, susu kurma berupaya menenangkan aktiviti otak sekaligus merehatkan tubuh badan sebagai persediaan hari esok.
#8 Berpotensi Cegah Tumor
Kredit gambar: Freepik
Tumor berlaku disebabkan oleh pertumbuhan sel secara tidak normal yang seterusnya mempengaruhi fungsi sel di sekitarnya.
Namun begitu, pencegahan ketumbuhan dengan susu kurma hanya berhasil jika menggunakan kurma ajwa dalam susu kurma. Kandungan D-glucan berfungsi sebagai antitumor yang menjalankan kerja pencegahan sel berbahaya dalam tubuh badan manusia.
#9 Meningkatkan Kesuburan
Kredit gambar: Freepik
Kebaikan susu kurma untuk kesihatan tidak terhad kepada wanita sahaja namun orang lelaki juga boleh sama-sama menerima manfaatnya.
Susu kurma mengandungi nutrisi dan mineral yang bertindak mengaktifkan hormon seksual. Tambahan pula, pengambilan susu kurma secara berkala mempercepatkan proses penempelan telur dalam tiub falopian di dalam rahim.
#10 Mencegah Anemia
Kredit gambar: Freepik
Cara susu kurma mencegah anemia adalah dengan meningkatkan bilangan hemoglobin (Hb). Dimana fungsi hemoglobin ialah mengangkut sel darah merah ke seluruh sistem tubuh manusia.
Disebabkan kekurangan darah merah lah yang menyebabkan pesakit anemia sering mengalami sakit kepala, warna kulit pucat dan menjadi lesu.
#11 Sebagai Benteng Imunisasi
Kredit gambar: Freepik
Mama pernah dengar tak orang cakap macam ni,
“Antibodi kau kuat, sebab itulah susah nak dijangkiti penyakit”
Itulah juga kelebihan susu kurma sebagai pertahanan badan daripada patogen yang mengakibatkan seseorang terkena selesema, demam, jangkitan virus dan penyakit berjangkit yang lain.
Vitamin A, vitamin B, vitamin C, vitamin E dan vitamin K bertindak menjaga sistem imunisasi badan. Manakala, flavonoid glycosides sebagai antioksidan serta melindungi kerosakan hati.
Manfaat susu kurma memang sesuai untuk pelbagai lapisan umur. Tambahan pula, ia memberi kebaikan terhadap sistem pencernaan, kesihatan otak dan jantung serta kecantikan dan kesihatan kulit.
Paling tidak syak lagi, susu kurma sangat bermanfaat buat ibu hamil dan menyusukan anak. Jadi buat Mama yang sedang sarat mengandung, Mama Siti sarankan supaya minum setiap hari.
Mama Siti sebenarnya teruja sangat nak kongsikan artikel kali ini dengan Mama dan Papa. Harap-harap informasi tentang kebaikan susu kurma mendorong Mama amalkan minum susu setiap hari.

Ikuti pelbagai tips untuk kesihatan wanita dengan klik SINI.


7 Pakej Berpantang Terbaik di Kuala Lumpur & Selangor (Dan Yang Terkini)

Pada zaman kini, pakej berpantang selepas bersalin semakin popular dan telah mendapat tempat di hati para ibu pantang tanpa mengira bangsa.
Tidak seperti masyarakat cina dan yang lain, untuk masyarakat Melayu tempoh berpantang selalunya mengambil masa selama 44 hari.
Sememangnya perkataan “berpantang” itu sendiri sudah menunjukkan banyak perkara yang sebelum ini boleh dilakukan tetapi semasa berpantang tidak boleh dilakukan, makanan yang sebelum ini boleh dimakan tetapi dalam tempoh 44 hari ini tidak boleh dimakan dan sebagainya.
Banyak pantang larang antaranya adalah dari segi jenis makanan yang boleh dimakan, cara berjalan, cara duduk, pemakanan dan lain-lain lagi.
Kadang-kala ia mampu mengundang rasa stress ibu-ibu yang baru lepas bersalin. Walaupun ramai orang mempersoalkan keperluan untuk berpantang selepas melahirkan namun banyak sebenarnya kebaikan dari amalan berpantang ini.
Kebaikan Berpantang Selepas Bersalin
Antara kebaikan amalan berpantang selepas melahirkan ini adalah dapat memberikan masa rehat yang secukupnya untuk ibu memulihkan tenaga selepas berjuang untuk melahirkan zuriat.
Selain itu, tempoh 44 hari ini dapat memberikan ruang kepada ibu, bayi dan ahli keluarga untuk mencipta hubungan yang baru tercipta.
Bukan itu sahaja, malahan berpantang yang disediakan juga berupaya untuk membekalkan nutrien berkhasiat melalui amalan pemakanan yang sihat dan betul.
Kebaikan yang seterusnya ialah dapat memberikan ketenangan emosi kerana ibu tidak perlu memikirkan perihal rumah tangga sepanjang tempoh berpantang.
Sewaktu mengandung, kebanyakan ibu-ibu mengalami kenaikan berat yang mendadak, jadi tempoh berpantang ini boleh membantu ibu-ibu untuk mengembalikan berat dan bentuk badan asal seperti waktu sebelum mengandung.
Yang terakhir adalah mengelakkan berlakunya sindrom meroyan atau post-natal blues yang terjadi akibat perubahan hormon.
Oleh itu, di bawah ini kami senaraikan beberapa buah pusat jagaan ibu pantang yang menawarkan pakej berpantang menarik bagi membantu para ibu mendapat kebaikan-kebaikan seperti yang disebutkan seperti di atas, terutamanya yang tinggal di sekitar Kuala Lumpur dan Selangor.
Jom kita lihat!
Senarai Pakej Berpantang Dengan Harga Berpatutan Di Sekitar Kuala Lumpur dan Selangor
Berikut merupakan pilihan terbaik untuk pakej dalam pantang yang boleh Mama pilih iaitu:
1. LYC Mother & Child Centre

Kredit gambar: Facebook @LYC Mother & Child Centre
LYC Mother & Child Centre merupakan antara pusat jagaan untuk wanita yang sedang berpantang yang sangat popular dan sering kali menjadi pilihan utama ibu-ibu selepas melahirkan anak.
LYC Mother & Child Centre menawarkan perkhidmatan atau pakej berpantang yang sangat eksklusif di mana ia dapat memberi peluang kepada si ibu untuk mendapatkan rehat yang secukupnya tanpa perlu berasa bimbang mengenai perkara lain. Pusat jagaan ibu bersalin ini menawarkan pakej penjagaan selama 14 hari hingga 44 hari.
LYC Mother & Child Centre turut menyediakan bilik penginapan si ibu yang sama taraf dengan bilik hotel untuk memastikan para ibu dapat berehat dengan lebih selesa dan tenang.
Semua pakej ini didatangkan dengan beberapa pilihan mengikut bajet anda. Para suami juga turut mempunyai ruang rehat untuk menemani isteri serta dilengkapi dengan pengawasan keselamatan 24 jam.
2. Natalis Mother Care & Beauty
Kredit gambar: Facebook @Esther Postpartum Care
Natalis Mother Care & Beauty merupakan pusat jagaan pantang yang sangat popular di kalangan selebriti serta orang-orang kenamaan (VIP) dan juga kerabat diraja. Ia ditubuhkan sejak 13 tahun lalu dan kekal kukuh sehingga kini.
Pusat perkhidmatan jagaan dalam pantang ini juga turut menjadi pilihan penyanyi nombor 1 negara iaitu Datuk Seri Siti Nurhaliza sebaik saja penyanyi itu melahirkan anaknya yang pertama, iaitu Siti Aafiyah pada tahun 2017.
Terdapat banyak pilihan pakej yang disediakan dengan harga bermula serendah RM1,950 untuk pakej jagaan 7 hari sehingga RM40,000 untuk pakej 100 hari berpantang.
3. Pakej Berpantang di Esther Postpartum Care
Kredit gambar: Facebook @Esther Postpartum Care
Pakej perkhidmatan jagaan dalam pantang yang seterusnya pula adalah Esther Postpartum Care. Pusat jagaan dalam pantang ini pula cukup terkenal dalam kalangan pelanggan yang berbangsa Cina.
Tetapi dengan peredaran masa dan keterbukaan minda, pusat jagaan ini berjaya menawan hati para ibu di kalangan bangsa lain.
Esther Postpartum Care merupakan pusat jagaan wanita berpantang di mana ia menggabungkan perubatan tradisional Cina dan moden dalam penjagaan ibu berpantang. Malah melalui Esther Postpartum Care ini juga, tahap kesihatan ibu dan bayi akan dipantau secara rapi sebaik sahaja mereka dibenarkan keluar hospital selepas bersalin.
Bayaran pakej yang disediakan untuk berpantang adalah selama 28 hari dengan harga antara RM13,888 hingga RM33,000 bergantung kepada pakej dan jenis penginapan yang anda pilih.
4. Pakej Berpantang di Mamacare.my
Kredit gambar: Facebook @Mamacare.my
Pilihan lain untuk penjagaan postnatal selain perkhidmatan yang ditawarkan oleh pihak swasta, para ibu juga mempunyai alternatif untuk menggunakan perkhidmatan yang telah disediakan di bawah program naungan Lembaga Penduduk Dan Pembangunan Keluarga Negara (LPPKN) iaitu Mamacare.
Mamacare merupakan salah satu usaha kerajaan dalam menubuhkan pusat kesihatan wanita di mana ia bukan sahaja untuk mengajar wanita cara mengendalikan ibu berpantang, tetapi turut menawarkan pakej berpantang bagi ibu lepas bersalin dengan harga yang sangat berpatutan.
5. The Senses Confinement Centre
Kredit gambar: Facebook @TheSensesConfinementCentre
Walaupun baharu sahaja beroperasi selama beberapa tahun, The Senses Confinement Centre ini berjaya mendapat kepercayaan para ibu berpantang untuk menggunakan perkhidmatan mereka tanpa mengira bangsa dan agama.
Pusat jagaan berpantang ini sangat menitikberatkan psikologi ibu pantang dengan memberi penjagaan yang cukup rapi dan teliti agar emosi mereka tidak terjejas.
Malah melalui The Senses Confinement Centre ini juga, ibu dan bayi akan dijaga menggunakan 5 deria utama seperti melihat, menghidu, mendengar, menyentuh dan rasa. Ia juga turut dilengkapi dengan kawalan CCTV selama 24 jam pada setiap hari.
6. TYH Postnatal Care Centre
Kredit gambar: www.kosmo.com.my
Bagi anda yang inginkan pusat penjagaan yang ekslusif, TYH Postnatal Care Centre adalah pilihan terbaik. Ia merupakan pusat jagaan ibu berpantang yang sangat mewah dan selesa.
TYH Postnatal Care Centre juga menyediakan kemudahan yang serba lengkap termasuklah penjagaan penuh ibu sepanjang mereka berpantang selain jururawat khas untuk menjaga bayi.
Malah, melalui pusat jagaan ini juga mereka turut menyediakan doktor pakar yang sangat berpengalaman yang ditempatkan di premis bagi membolehkan para ibu mendapat rawatan dan khidmat nasihat yang terbaik selain membantu jika terjadi kes-kes kecemasan.
Harga pakej yang ditawarkan adalah bermula RM13,800 hingga RM36,800.
7. Nejlika Mother & Baby Centre
Kredit gambar: Facebook @Nejlika Mother & Baby Centre
Nejlika Mother & Baby Centre merupakan pusat jagaan ibu berpantang di mana ia menggabungkan konsep berpantang tradisi Cina dan juga gabungan beberapa perkhidmatan barat dan moden. Ia turut dilengkapi dengan pelbagai kemudahan lain seperti kamar mewah, ruang spa, sauna, dan bilik senaman.
Malah, ruang bayi dan isolate dengan pengudaraan yang baik juga turut disediakan dengan pemantauan oleh jururawat berpengalaman yang bertugas selama 24 jam. Untuk pakej yang ditawarkan, Mama boleh check di sini.
Selain itu, Mama juga boleh mendapatkan maklumat mengenai hospital bersalin swasta mahupun kerajaan yang terbaik dengan membaca artikel-artikel tersebut. Team Mama Siti dah compile sebagai panduan Mama.

Lihat senarai pusat perubatan dan panduan lain DI SINI.


Ini 6 Perkara Yang Mama Harus Take Note Jika Dikurniakan Bayi Sindrom Down

Anak semestinya rezeki dan amanah pada Mama dan Papa, tidak kira sempurna atau tidak. Sesetengah ibu bapa mempunyai risiko untuk mendapat bayi Sindrom Down. Terdapat banyak faktor mengapa ada antara bayi yang dilahirkan dalam keadaan ini.
Menurut MyHealth KKM, Sindrom Down adalah penyakit keturunan yang disebabkan oleh kromosom tambahan pada kromosom nombor 21, yang terdapat pada seorang kanak-kanak.
Untuk pengetahuan Mama, nisbah kejadiannya ialah satu dalam setiap 800 kelahiran. Jika ibu hamil berumur, risiko untuk mendapat anak Sindrom Down akan menjadi lebih tinggi.
Sempena Bulan Kesedaran Sindrom Down, ini adalah senarai tips-tips ringkas tentang apa yang perlu Mama tahu untuk membesarkan kanak-kanak yang mempunyai Sindrom Down ini.
6 Tips Berguna Untuk Menjaga Anak Sindrom Down

#1 Sediakan Makanan Yang Berkhasiat
Bayi Sindrom Down memerlukan banyak pertolongan. Kalau Mama nak tahu, otak bayi merangkumi 60% lemak.
Menurut Pakar Pediatrik, adalah bagus untuk memberi avokado untuk si manja bermula 6 bulan ke atas dan ikan salmon pada umur 7 bulan.
Yang paling penting, Mama harus memastikan anak sindrom down Mama mengamalkan diet bebas daripada perisa tiruan kerana mereka mempunyai sistem saraf yang sensitif.
#2 Pastikan Anak Sihat Bertenaga
Selalu diingatkan bahawa masalah obesiti adalah sangat popular dalam kalangan kanak-kanak Sindrom Down.
Obesiti ini akan menyebabkan pelbagai jenis penyakit lain, seperti arthritis serta kencing manis. Betul, kebanyakan kanak-kanak tidak berupaya untuk kawal selera mereka.
Untuk mengimbangkan ini, Mama perlu mendedahkan anak Mama kepada aktiviti sukan secepat mungkin. Cuba cari aktiviti yang sesuai untuk mereka cuba.
Atau yang paling mudah, Mama dan Papa sendiri perlu aktif membawa mereka berjoging, beriadah di taman rekreasi dan sebagainya.
#3 Menyusu Badan Selagi Boleh

Bayi Sindrom Down kadang-kadang mempunyai masalah semasa menyusu dan akan menjadi agak lemah, sebab itulah mereka perlukan pertolongan ekstra.
Disebabkan susu ibu mempunyai banyak khasiat, susu ibu memainkan peranan yang besar dalam membantu tumbesaran minda mereka. So, Mama teruskan penyusuan selagi boleh!
#4 Cari Sekolah Yang Paling Sesuai Dengan Anak-anak
Ini sangat penting Mama untuk take note! Memang betul ada sekolah khas untuk kanak-kanak Sindrom Down dan mereka memerlukan layanan yang baik.
Walau bagaimana pun, guru-guru atau tenaga pengajar di sana tidak semestinya mempunyai belas kasihan yang sama.
Oleh sebab itu, Mama harus pilih dengan sekolah, tadika atau institusi pendidikan yang sesuai dengan anak Mama berdasarkan tahap keupayaan mereka.
#5 Cari Keistimewaan Mereka
Setiap kanak-kanak mempunyai keistimewaan mereka sendiri. Mama boleh pin-point potensi mereka yang terbaik untuk serlahkan bakat mereka.
Siapa cakap kanak-kanak sindorm down tak boleh menyerlah seperti orang biasa? Lihat sahaja atlet paralimpik Malaysia yang berbakat dan dihormati ramai. Mana tau anak Mama juga boleh menjadi pelapis seterusnya?
Jangan risau Mama, anak-anak syurga sering mempunyai bakat yang unik dan terpendam. Biasakan memuji mereka apabila mereka menunjukan bakat mereka. Mesti mereka gembira dan teruja~!
#6 Sertai Support Group
Untuk menambah lebih banyak ilmu tentang menjaga anak-anak syurga, Mama dan Papa harus sertai kumpulan sokongan yang sering berkongsi tentang pengalaman, tips serta nasihat yang boleh membantu Mama dan Papa menjaga anak-anak mereka.
Ramai ibu kepada anak sindrom down, berpesan supaya jangan malu untuk dedahkan anak istimewa kita kepada keluarga, rakan-rakan serta jiran-jiran.
Mereka juga perlu berpengetahuan tentang penjagaan anak-anak kelainan upaya supaya di masa kelak jika ada kecemasan boleh la mereka tolong serba sedikit.
Kadang orang jakun sebab tak pernah tengok anak-anak macam ni, sebab tulah kita perlu bawak mereka berjalan dan tunjuk kepada dunia!

Untuk dapatkan lebih banyak maklumat tentang kesihatan anak-anak, boleh klik SINI.


Hari-Hari Makan Nasi Je? Jom Try Makan Mi Pulak! Resepi Mi Wantan Rasa ‘Authentic’

Mama mesti dah bosan kan masak nasi je hari-hari? Apa kata kita cuba buat mi wantan pulak? Mudah untuk sediakan, dan siapa tak suka mi kicap kan?
Mama boleh juga buat wantan sendiri ataupun beli frozen je. Tapi sedap jugak kalau buat sendiri, Mama boleh letak apa-apa filling yang Mama nak. Tapi resepi ini menggunakan grillled chicken. Memang mantop!
Resepi dikongsi oleh Puan Nurha sempena pertandingan memasak dianjurkan Motherhood.com.my haritu di #MamaMasakMamaMenang, pasti tidak akan mengecewakan.
Jom tengok resepi di bawah!
Resepi Mi Wantan Kicap

Kredit gambar: Facebook Nurha Muhammad
Cara Masak Mi Wantan
Minyak Bawang Putih
Cincang halus 1 labu bawang putih.Masukkan 1 cawan minyak ke dalam kuali & terus masukkan bawang putih tadi. Tumis hingga keperangan & naik bau.Sejukkan & simpan dalam bekas kedap udara/botol kaca.
Ayam
Ayam perap dengan perapan yang disukai. Guna bahagian chicken chop @ dada.Perap dengan cajun seasoning, sos tiram, madu & sedikit minyak. Perap selama 1-2 jam. Lepas tu boleh la grill atas non-stick pan atau pemanggang ajaib.
Sup Fishball
Didihkan air.Masukkan 1 kiub ayam & white pepper.Masukkan fishball & fishcake.Masukkan sedikit minyak bijan & minyak bawang putih.
Kuah Kicap Mushroom
Tumis sedikit minyak bawang putih.Masukkan shiitake kering yang dah direndam hingga lembut. Potong 2 jika besar & buang batangnya.Masukkan kicap pekat, sos tiram, kicap manis, kicap masin, gula dan biarkan mendidih. Sukatan agak-agak. Bila dah pekat masukkan sup fishball ikut banyak mana kuah kicap kita nak.
Mi Wantan
Lerai-leraikan mi wantan.Didihkan air. Masukkan sedikit minyak untuk elakkan mi melekat.Masukkan mi wantan sedikit demi sedikit. Jangan masuk sekaligus. Kacau & celur dalam 1-2minit.Angkat dan masukkan ke dalam besen berisi air sejuk.Ulang langkah 3 & 4 sehingga habis.Lepas tu tos mi kemudian masukkkan ke dalam kuah kicap. Kacau sebati. Sedia dihidang bersama kicap cili & sawi celur.
Kredit: Facebook Nurha Muhammad
Khasiat Mushroom Shiitake

Banyak khasiat tau cendawan ni, jom kita tengok senarai ni! Shiitake mempunyai vitamin dan mineral:
Vitamin DTembagaSeleniumThiaminRiboflavinNiasinVitamin B6FolatPotasiumManganMagnesiumbesiFosforus
Cendawan ni memang banyak khasiat dan juga pelbagai menu boleh gabungkan dengan cendawan ni. Mama boleh cuba beberapa resepi shiitake ni untuk masak menu sihat seperti:
Tumis brokoli dan cendawan shiitake dan masukkan ke dalam mi soba.Buat risotto menggunakan nasi, keju parmesan dan shiitake karamel.Nikmati fettuccine berkrim dengan shiitake dan selasih.Tenderloin daging lembu atas dengan sos shiitake.Buat sup cendawan shiitake berkrim.
Wow! Siapa sangka terdapat banyak khasiat dan juga resepi lain yang menggunakan cendawan shiitake ni. Senang je kan Mama? Boleh la cuba masak untuk cik suami dan anak-anak lepas ni. Selamat mencuba~

Untuk dapatkan lebih banyak resepi untuk dicuba, boleh klik SINI.


21 Cara Cepat Hilangkan Senggugut Untuk Mama Yang Selalu Sibuk

Apabila diserang senggugut, kita akan merasakan ketidakselesaan dan sakit di bahagian bawah perut atau di bahagian rahim. Rasa sakit senggugut kadang-kala tidak tertanggung dan membuatkan kita mencari cara-cara hilangkan senggugut itu.
Mungkin satu cara masih belum mampu melegakan period cramp yang Mama alami. Disebabkan itu, Mama Siti senaraikan cara hilangkan senggugut dari segi pemakanan, senaman, ubat dan doa.
Mudah-mudahan dengan ikhtiar kita ini boleh membantu meredakan sakit senggugut. Jom kita mulakan dengan cara hilangkan senggugut yang pertama.
21 Cara Hilangkan Senggugut

1. Ubat Tahan Sakit
Makan ubat tahan sakit dan anti radang bukan steroid (NSAID). Contohnya, Ibuprofen dan naproxen.
Perhatian- pesakit gastrik dan alahan aspirin tidak boleh mengambil ubat (NSAIDS)
2. Tuam

Caranya adalah dengan merendam tuala ke air panas, perah air yang berlebihan dan letakkan di bahagian rahim atau belakang badan.
Tetapi cara tadi agak kurang praktikal sebab kena selalu pastikan air sentiasa panas. Oleh itu, Mama Siti cadangkan Mama beli heating bag atau beg tuam.
3. Teknik Pernafasan
Kredit gambar: Real Simple
Tarik nafas perlahan-lahan dan tahan beberapa saat kemudian hembuskan. Semasa tahan nafas, fokus sepenuhnya kepada pernafasan tersebut. Ia melencongkan minda kita daripada sakit senggugut kepada ketenangan.
4. Vitamin
Kredit gambar: Netral.News
Vitamin E berperanan dalam sistem imunisasi badan, melindungi hati dan sel dari kerosakan. Ia melegakan kekejangan otot rahim. Contoh makanan kaya vitamin E ialah telur ayam, kacang tanah, avokado dan kuaci.
5. Minum Air Suam
Air suam melegakan tekak dengan sensasi hangat ke seluruh sistem badan. Selain itu, ia membantu melancarkan peredaran darah.
6. Mengambil Suplemen
Sebagai alternatif, Mama boleh cuba makan makanan tambahan atau suplemen. Paling penting, pilih suplemen yang ada magnesium, vitamin D, minyak ikan dan Omega-3.
7. Jaga Pemakanan (Diet)
Kredit gambar: SehatQ
Untuk menghilangkan senggugut, Mama perlu banyakkan makan buah, sayur terutamanya yang ada banyak serat. Amalkan gaya pemakanan seperti ini walaupun bukan ketika datang haid.
8. Pakai Cloth Pad/ Organic Pad
Kredit gambar: Healthshots
Faraj perempuan ialah organ yang sangat sensitif. Kadang-kala senggugut mungkin disebabkan oleh bahan kimia dalam tuala wanita semasa proses pembuatannya.
Mama boleh mula beralih ke tuala wanita jenis kain untuk mengurangkan sakit senggugut.
9. Melakukan Senaman Ringan
Kredit gambar: aimilpharmaceuticals.com
Lakukan senaman dengan pergerakkan yang ringkas dan perlahan contohnya yoga. Selain itu, jika sakit senggugut Mama masih di kadar yang kurang sakit, Mama boleh buat senaman aerobik. Pastikan gerakannya tidak terlalu ekstrem ya.
10. Mandi Air Panas
Kredit gambar: Flickr
Semasa haid, suhu badan kita cepat berubah-ubah. Dari suhu normal menjadi terasa sejuk dan sebaliknya. Bagi melegakan sakit senggugut, Mama boleh aplikasikan alternatif mandi air panas agar dapat meneutralkan suhu badan.
11. Kawal Tekanan & Emosi
Belajar untuk kawal emosi dan stress. Ini tidak bermakna Mama mengabaikannya tetapi Mama menjadi lebih bijak menguruskan tekanan dalam diri.
12. Halia
Kredit gambar: Medical News Today
Tambahkan halia dalam masakan dan minuman. Kalau boleh lebih banyak dari kadar biasa.
13. Urutan
Kredit gambar: nicolejardim.com
Teknik urutan pun boleh melegakan sakit period cramp. Selain itu, Mama juga boleh amalkan berurut ketika tidak datang bulan oleh tukang urut bertauliah. Tukang urut akan membetulkan kedudukan rahim dan meleraikan simpulan urat badan.
14. Minyak Panas
Kredit gambar: Shopee
Kesan minyak panas dapat memanaskan perut dan mengecutkan otot rahim dengan lebih baik. Sapukan semasa Mama sedang datang haid.
15. Minyak Aromaterapi
Kredit gambar: BP Guide
Memandangkan minyak panas ada sensasi hangat, mungkin Mama boleh cuba kaedah minyak aromaterapi. Caranya sapukan minyak ke bahagian bawah perut dan urutkan.
16. Teh Herba
Kredit gambar: stylecraze.com
Masak halia, pinang tua, rumput emas, rumput cengkih padang dan daun pudina dengan air panas hingga mendidih. Kemudian, minum apabila rahim terasa sakit.
17. Air Asam Jawa
Kredit gambar: Okezone Health
Amalkan minuman air asam jawa setiap hari sepanjang Mama datang bulan. Caranya, sediakan satu gelas air dan tambahkan satu sudu asam jawa.
18. Minuman Berkarbonat
Air bergas menyebabkan sakit senggugut bagi sesetengah orang bertambah teruk. Oleh itu, elakkan minuman berkarbonat semasa anda sedang datang bulan.
19. Ais
Kredit gambar: Berita Harian
Ada yang mengatakan bahawa mengehadkan pengambilan ais semasa haid ialah mitos tetapi Mama Siti beranggapan ia sebagai salah satu cara ikhtiar melegakan sakit period cramp.
20. Zikir

Baca zikir dengan tatacara seperti di bawah.
Selawat – 3 kaliAl-Fatihah – 1 kaliAyat Kursi – 1 kali
21. Doa

Kemudian, terus sambung bacaan zikir tadi dengan doa-doa yang diambil dari al-quran dan tiupkan ke dalam air kosong dan diminum.
Surah An-Nahl, ayat 65- 3 kaliSurah Ali Imran, ayat 5 hingga 6- 3 kali
Apabila menghampiri hari-hari datang bulan, kita perlu membuat persiapan dengan makanan yang bervitamin, buah dan sayur.
Selain itu, jangan lupakan gerakan senaman dan cara pernafasan untuk meredakan sakit senggugut dengan kadar segera.

Paling penting, kalau satu cara belum berjaya, Mama cuba pula cara hilangkan senggugut yang seterusnya. Kadang-kadang badan kita dah ‘imun’ dengan bahan-bahan tertentu sebab itu lah tiada tindak balas.  Jom baca cara mengatasi period lambat pula!

Ikuti pelbagai tips untuk kesihatan wanita dengan klik SINI.


Resepi Ayam Masak Bali Guna Bahan Ringkas Tapi Sedap Tak Terkata

Mama nak belajar masak ayam masak bali kan?
Memang tepat sekali carian Mama di portal Kelab Mama ini. Sebabnya, Mama Siti ada resepi paling mudah dan ringkas tapi rasa dia tak kalah dengan resepi lengkap.
Paling penting perlu sediakan serai dan daun kari. Bahan yang lain kita boleh mix and match kan dengan bahan lain. Contohnya gula nisan digantikan dengan gula putih.
Jom kita lihat apa lagi yang diperlukan untuk resepi ayam masak bali dari Puan Izzati Insyirah Rosli melalui laman facebook yang pernah mendapat 18 ribu perkongsian suatu masa dahulu. Mesti sedap kan.
Resepi Ayam Masak Bali

Kredit gambar: Resepi Che Nom
Resepi oleh: Izzati Insyirah Rosli
Bahan-Bahan Utama
AyamSerbuk kunyit
Bahan-Bahan Kisar
Cili KeringBawang BesarHaliaBelacanBawang Putih
Bahan-Bahan Tambahan
Serai (Dititik)Daun KariKicapGulaGaram
Cara Memasak
1. Cuci bersih ayam dan lumurkan dengan garam dan serbuk kunyit. Kemudian, goreng ayam separuh masak.
Kredit gambar: Izzati Insyirah Rosli
2. Dengan menggunakan minyak gorengan ayam tadi, masukkan serai hingga sedikit kekuningan.
Kredit gambar: Izzati Insyirah Rosli
3. Selepas itu, terus sahaja masukkan daun kari dan gorengkan bersama-sama hingga naik bau.
Kredit gambar: Izzati Insyirah Rosli
4. Seterusnya, kita tuangkan bahan-bahan kisar dan biarkan hingga garing.
Kredit gambar: Izzati Insyirah Rosli
5. Barulah kita masukkan kicap dan perasakan dengan garam dan gula.
Kredit gambar: Izzati Insyirah Rosli
6. Ingat tak ayam separuh masak yang kita goreng awal tadi. Sekarang tuangkan ke dalam kuali dan gaulkan sekata.
Kredit gambar: Izzati Insyirah Rosli
7. Ayam masak bali dah siap untuk dihidangkan.
Tips Menyediakan Resepi Ayam Masak Bali
Kalau nak rasa yang lebih enak, gantikan manis gula dengan gula nisan ataupun gula kabung.Apabila sambal pecah minyak, maksudnya sambal telah masak sepenuhnya.
Sekarang Mama dah tahu macam mana nak masak ayam masak bali kan. Mama Siti perasan masakkan ayam masak bali ini memerlukan serai dan daun kari.
Jadi kalau Mama balik kampung nanti, ada tanaman serai dan daun kari. Bawa bekalan banyak-banyak supaya senang kita nak masak ayam masak bali bila-bila masa sahaja.
Bila dah ada banyak stok daun kari tu, boleh lah kita cuba resepi kari sotong pula. Istimewanya resepi ini ialah cara masakannya yang ala-ala restoran mamak.
Jom cuba pelbagai resepi lain seperti yang telah dikongsikan DI SINI.


Itu Ini Tak Boleh! Overparenting Memudaratkan, Macam Mana Nak Hentikannya?

Berhenti manjakan berlebihan, memuji berlebihan dan berkongsi berlebihan, Mama!
Menjadi ibu bapa pertama kali mempunyai cabaran mereka tersendiri seperti terlalu mahukan yang terbaik untuk anak hingga memberikan tekanan kepada diri sendiri dan juga suami. Akhirnya, dengan anak pun sekali stres.
Overparenting mungkin akan menghasilkan anak yang tiada kebebasan untuk belajar sendiri. Mama Siti ada jumpa apa ciri-ciri overparenting ni sebenanya dan apakah sikap yang Mama dan juga cik suami harus elakkan supaya anak tidak rasa terkongkong dan juga stres.
Jom kita tengok sama-sama!
Ciri-ciri Overparenting

Overparenting bermaksud terlebih manja, terlebih memerhati sehingga anak tidak dapat untuk lalui kehidupan secara tersendiri. Mari kita tengok ciri-ciri overparenting ni macam mana:
Takut anak gagal Mengatur cara orang lain memperlakukan anak Pengawasan anak berlebihan Keputusan dilakukan sama seperti orang tua Terlalu mengatur anak
Mama ada ke ciri-ciri ni?
“Macam mana taknak overparenting ni?”

Menurut ahli psikologi kanak-kanak Dr Mary O’Kane, untuk mengelakkan daripada overparenting Mama dan juga cik suami perlu:
Ambil risiko yang sihat untuk membina keyakinan, daya tahan dan keyakinan diri.Beri peluang untuk anak-anak kenal dunia luar. Kurangkan memberi tekanan pada anak-anak apabila mereka mencuba sesuatu pada pertama kali. Memberi jaminan dan sokongan sewajarnya untuk mereka.Mama tidak perlu tahu semua jawapan, dan kita tidak perlu sentiasa membetulkannya.Mama boleh berempati dengan anak anda pada tahap yang tidak dapat dilakukan oleh seseorang tanpa pengalaman.
Mama Siti faham, overparenting ni kadang-kadang datang dengan tidak sengaja dan niat ibu bapa hanyalah untuk memastikan anak-anak mereka selamat daripada bahaya yang berada di dunia sebenar.
Jika kita teruskan, mereka mungkin tidak dapat berdikari kerana ibu bapa telah meletakkan filter dan had pada anak-anak.
Akhir kata, ibu bapa adalah tunjang untuk memberikan sokongan yang wajar pada anak-anak. Mereka mungkin mengalami kecelaruan apabila mencuba benda baharu dan kita juga tidak perlu ada semua jawapan untuk soalan mereka bagi membetulkannya.
Sewajarnya, ibu bapa perlu tunjukkan rasa empati dan fahami pergelutan emosi mereka. Harap-harap ini dapat meredakan kebimbangan Mama semasa membesarkan si manja. Selamat mencuba dan jangan risau sangat ya Mama!

Untuk lebih banyak info dan tips keibubapaan klik SINI.


Dah Renew Pasport Ke Mama? Jangan Kalut! Apa Yang Mama Boleh Lakukan Jika Terlupa Renew

Menjelang hujung tahun ni, ramai keluarga yang akan merancang untuk percutian mereka bersama keluarga tercinta. Buat mereka yang mahu bercuti di luar negara, pasport dah renew ke tu? Tetapi adakah Mama sudah semak bila pasport Mama atau ahli keluarga Mama akan tamat tempohnya?
Alamak, tapi dah book tiket pulak!
Lagi pulak kalau dah beli tiket penerbangan kan.
Ok, jangan panik dulu, jom kita tengok apa yang kita boleh lakukan apabila terjadi perkara seperti ini.
Ikuti perkongsian daripada saudara Tag Jones mengenai cara memperbaharui pasport secara last minute jika Mama dah ter’-book’ tiket penerbangan.
Apa Yang Mama Harus Lakukan ?
Last June ada guest saya baru sedar passport dia expired tapi flight dia pada malam hari yang sama dia realised that (dia baru perasan petang). Dan saya pula kehilangan passport buat pertama kali sejak >10 tahun travel two weeks before tarikh fly. Ini perkara yang anda perlu buat.
Kes 1: Passport Expired Tapi Sedar Last Minute
Jangan panik. Terus ke UTC, terangkan situasi TAPI tindakan staff UTC adalah totally atas budi bicara mereka. Mereka ada hak untuk menolak permintaan anda.

Apa yang mereka perlukan:
Passport lamaJadual perjalanan penerbanganGet ready je dengan soft copy gambar passport as a backup
Please expect bebelan daripada mereka. Of course. Sebab clearly stated di passport pasal expiration ni. Tapi tahan je la sebab own mistake kan.
Based on dengan apa yang terjadi, passport yang baru dibuat tu terus boleh digunakan cuma perlu expect some problems dekat kaunter airlines sebab it could take a while for the system to update your details.
By the way pasal passport ni, kalau waktu beli tiket korg key in no passport lama then masa nak fly korang guna passport baru, IT’S NOT A PROBLEM. Sebab data kita based on our details (nama etc). Tiada masalah pun no passport tu berubah asalkan pada hari nak fly tu kita key in yang latest. Cuma dalam kes tertentu macam apply K-ETA korang kena guna passport yang paling latest dari awal sebab memang clearly stated kena info yang sama waktu apply dan waktu tiba di Incheon.
Waktu saya nasihatkan guest untuk terus ke UTC sebaik dimaklumkan beliau baru realised pasal passport dia, what I did was: Konsultan saya terus called airline untuk inform. Kami gunakan Qatar Aiways. QA bgtahu mereka boleh reschedule tiket keesokannya sekiranya perlu tanpa caj.
Ada sebab kenapa QA dinobatkan world’s best airline. Saya pernah denied boarding dari Istanbul ke Malaysia atas kesilapan kaunter di Istanbul airport tapi QA Malaysia keluarkan tiket baru untuk saya pada flight time berbeza juga tanpa caj. Pilihlah QA guys. Makanan pun lazattt!
So sekiranya ini terjadi key utama ialah jangan panik. Guest saya memang sangat panik waktu tu. But we managed to solve the issue walaupun ada less than 6 hours sebelum departure. No need to salahkan anyone but focus on how to solve the problem. That’s what my team did. Alhamdulillah.
Oh to be clear, guest saya tu dapat fly malam tu jugak. Tak reschedule.
Kes 2: Saya sedar hilang passport dua minggu sebelum fly.

Saya tak pernah hilang passport. Ini kali pertama. Sampai sekarang tak jumpa lagi. Walaupun ramai merungut pasal kelecehan proses nak renew passport, saya punya experience di UTC Kuantan teramatlah berpuas hati. Saya bagi 10 Bintang.
1- Saya called imigresen. Maklumkan mereka apa yang terjadi & minta nasihat. Ini penting instead of terus melulu ke UTC sebab mungkin ada info yang kita perlu tahu bagi memudahkan proses. Pihak imigresen explained dekat saya 1 persatu nak gi mana dulu yada yada. Cool!
2- Pergi Balai polis buat report. Saya pergi balai berdekatan dengan rumah. Pegawai terus advised saya buat report di kaunter balai polis di UTC atas beberapa faktor yang SANGAT RELEVANT & in hindsight saya puji pegawai tu sebab advised macam tu.
Bila kita ke kaunter polis di UTC, ianya di bangunan yang sama dengan imigresen kan. Kalau ada doc/info yang memerlukan kita kena go back and forth di antara kedua organisasi ni, kan senang.Dan kaunter polis di UTC lebih well versed dengan isu passport than police station kat luar.
INI SANGAT PENTING. ALWAYS KEEP A PICTURE OF YOUR PASSPORT (ruangan ada gambar & details kita) in high resolution. Kat mana nak simpan?

Dalam album kat phone; orAttach it in your email and send it to your other email or family member’s email. Nanti boleh retrieve.
Sebab apa kena simpan? Ianya diperlukan waktu nak kena buat passport baru. Kalau takde, lagi panjang proses nanti.
Waktu buat report dekat polis, bagi alasan yang munasabah. Alasan ini akan jadi faktor lulus ke tak sebab saya tanya pegawai imigresen, dorang cakap ianya budi bicara mereka. Jangan ingat confirm boleh buat baru sebab ada sindiket jual passport & dorang tak simply luluskan just because you bagitahu mereka passport korang hilang.
Bagi mempercepat proses, print siap-siap flight itinerary korang dan serahkan sekali kat pegawai imigresen. Ianya membantu. Pegawai tu tak mintak tapi saya ni jenis membaca. Waktu dia bagi borang untuk fill in, ada stated kat situ pasal supporting document. Kat UTC ada kedai print so saya print siap.
Pegawai akan bagitahu dia akan call tapi in my case saya call dorang pada hari yang dia inform kemungkinan akan tahu result (waktu submit borang dia akan bagitahu anggaran tarikh). Don’t expect untuk terima call je. Make the effort. Untuk kos denda etc korang boleh Google.
So kalau korang dah terima passport korang, ambik gambar halaman details tu dan attach kat email/google drive/icloud siap-siap ya. We never know what could happen. Semoga perkongsian ini membantu.
Macam tulah prosedurnya Mama jika pasport tamat tempoh dan kehilangan. Akhir tahun menjelang ni, mesti ramai nak pergi bercuti kan? Pastikan pasport masih dalam tempoh penggunaan sebelum tempah tiket penerbangan untuk mengelakkan perkara yang tidak diingini.
Semoga bermanfaat untuk keluarga Mama~

Last June ada guest sy baru sedar passport dia expired tp flight dia pd mlm hari yg sama dia realised that (dia baru perasan ptg). Dan sy pula kehilangan passport buat pertama kali sejak >10 tahun travel two weeks before tarikh fly. Ini perkara yg anda perlu buat (bebenang): https://t.co/qQNTiF3sTx— Tag Jones 🇵🇸 (@callmefye) October 6, 2022

Kredit: Tag Jones

Buat mereka yang merancang untuk bercuti di dalam negara sahaja, boleh rujuk SINI.


Doa Pembuka Rezeki – Janji Allah Kepada Yang Yakin

Dalam satu firman Allah yang telah direkodkan di dalam hadis yang bermaksud;
“Sungguh, seorang dari kamu yang memikul kayu api di atas belakangnya lebih baik baginya daripada dia meminta-minta kepada seseorang, sama ada orang itu memberinya atau menolaknya.”
(Hadis Riwayat Bukhari)
Hadis tersebut menuntut kita agar tekun berusaha terutamanya dalam hal mencari rezeki. Salah satu sebabnya adalah supaya kita tidak meminta-minta di waktu kesusahan.
Namun dalam keadaan ekonomi dan persekitaran yang kian menyesakkan, Kadang-kala kita buntu bagaimana untuk membuka pintu-pintu rezeki.
Oleh yang demikian, Mama Siti sangat prihatin dan ingin berkongsi satu doa pembuka rezeki.
Doa Pembuka Rezeki
اَللَّهُمَّ اِنِّى اَسْأَلُكَ عِلْمًا نَافِعًا وَرِزْقًا طَيِّبًا وَعَمَلًا مُتَقَبَّلً
‘Allahumma inni as ‘aluka ‘ilman nafi’an wa rizqan thayyiban wa ‘amalan mutaqabbalan’
Maksudnya: “Ya Allah, sesungguhnya aku memohon kepadaMu ilmu yang berguna, rezeki yang baik dan amalan yang diterima.”
Cabang-cabang Rezeki
Dari Imam Al-Ghazali, menurut beliau rezeki itu terbahagi kepada empat iaitu;
1. Madhmun (rezeki yang dijamin)
2. Maqsum (rezeki yang diberikan)
3. Mamluk ( rezeki yang dimiliki)
4. Maw’ud (rezeki yang dijanjikan oleh Allah SWT)
Jika kita perhatikan di dalam al-quran dan hadis, rezeki itu tidak hanya empat perkara tadi. Sebaliknya terdapat cara agar kita boleh membuka pintu-pintu rezeki dari pelbagai kaedah.
#1 Rezeki Kerana Usaha atau Kerja

Kredit gambar: themalaysianreserve.com
“Tidaklah manusia mendapatkan apa-apa kecuali apa yang dikerjakannya.” (Q.S.53:39)
#2 Rezeki Kerana Bersyukur
“Sesungguhnya jika kamu bersyukur pasti Kami akan menambah (nikmat) kepadamu.” (Q.S.14:7)
#3 Rezeki Yang Tidak Disangka-Sangka
“Barang siapa yang bertakwa kepada Allah SWT nescaya Dia akan menjadikan baginya jalan keluar dan memberinya rezeki dari arah yang tidak disangka-sangka.” (QS. At Thalaq: 2)
#4 Rezeki Kerana Istighfar
Kredit gambar: pabrikjammasjid.com
“Beristighfarlah kepada Tuhanmu, sesungguhnya Dia adalah Maha Pengampun, pasti Dia akan mengirimkan hujan kepadamu dengan lebat dan memperbanyakkan harta.” (QS. 71: 10-11)
*Nabi SAW beristighfar sekurang-kurangnya 100 kali tiap hari.
#5 Rezeki Kerana Bernikah
Kredit gambar: Melaka Hari Ini
“Dan nikahkanlah orang yang masih bujang di antara kamu dan juga orang yang layak daripada hamba sahayamu baik lelaki mahupun perempuan. Jika mereka miskin, maka Allah SWT akan memberikan kemampuan kepada mereka dengan kurniaNya.” (QS. an-Nur: 32)
#6 Rezeki Kerana Anak
Kredit gambar: hanaffi.com/
“Dan janganlah kamu membunuh anak-anakmu kerana takut miskin. Kamilah yang akan menanggung rezeki mereka dan juga (rezeki) bagimu.” (QS. al-Isra 31)
#7 Rezeki Kerana Sedekah
Kredit gambar: sinergifoundation.org
“Siapa yang memberi pinjaman pada jalan Allah SWT, pinjaman yang baik (infak dan sedekah) maka Allah SWT akan melipat gandakan pembayaran kepadanya dalam jumlah yang besar.” (QS. Al Baqarah 245)
#8 Rezeki Kerana Keberkatan Pagi
Rasulullah SAW bersabda, “Wahai anakku, bangunlah dan hadaplah rezeki Tuhanmu, dan janganlah engkau termasuk dalam kalangan orang yang lalai.
Sesungguhnya Allah SWT membahagikan rezeki manusia di antara terbit fajar hingga terbit matahari.”
(Hadis Riwayat al-Baihaqi)
#9 Rezeki Kerana Menjalinkan Silaturrahim
Kredit gambar: langit7.id
“Rasulullah SAW bersabda, “Barang siapa yang ingin dimurahkan rezeki dan dipanjangkan umur, maka hendaklah ia menghubungkan silaturrahim.”
(Hadis Riwayat Bukhari dan Muslim – Hadis Riwayat al-Baihaqi)
Bagaimana Jika Saya Masih Meragui Rezeki?
Buat Mama yang masih bimbang persoalan rezeki di masa hadapan, Mama Siti berharap agar kita perbanyakkan beristighfar.
Keyakinan kepada Allah itulah ketenangan. Tiada apa yang Mama dan Papa perlu risaukan selagi Mama berusaha dengan cara merancang, bekerja keras dan sentiasa memperbaiki kualiti kerja.

  @syi0110 Jangan putus asa untuk mencari rezeki yg halal💪 InsyaAllah dipermudahkan urusan kita semua..  #semogabermanfaat #ustazazharidrus #ceramahislam #fyp #rezeki #sabar ♬ Jeming Intan Berlian (Hidup Kita Keno Steady) – normuhammadhafiezhayqal

Ada masanya Allah bertindak sesuai dengan sangkaan hambaNya. Oleh yang demikian, lebih elok kalau fikirkan hal-hal baik kepada Allah tentang perjalanan rezeki.
“Saya sedang dalam ujian berat, adakah Allah telah meninggalkan saya? “
Tidak, Allah tidak pernah meninggalkan kita. Setiap masalah yang datang boleh jadi disebabkan kifarah dosa, ujian mahupun hukuman kesalahan kita yang lalu.
Walau apa pun itu, setiap yang berlaku pasti membawa hikmah besar bagi seseorang.
Kesimpulannya;
Orang yang bersusah payah bekerja itu, lebih Allah sukai berbanding mereka yang meminta-minta. Amalkan lah doa pembuka rezeki sebanyak-banyaknya supaya kita dikurniakan rezeki yang baik.
Allah menjanjikan rezeki kepada mereka yang bersyukur, beristighfar dan bersedekah. Selain itu, Allah juga akan memberikan rezeki dari perkara yang tidak disangka-sangka.
Namun jika Mama dan Papa masih meragui perjalanan rezeki, perbanyakkan lah istigfar supaya hati kita tetap meyakini kuasa Allah SWT.
Mama Siti doakan agar Allah memberkati rezeki dan mempermudahkan perjalanan rezeki kita semua. Baiklah, kita berjumpa lagi di artikel seterusnya ya.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Resepi Ayam Masak Halia (Campak-Campak Pun Jadi)

Nak buat ayam masak halia macam dekat kedai makanan segera tapi tak tahu caranya? Mari Mama Siti kongsikan resepi ayam masak halia yang mudah dan ringkas. Campak-campak pun jadi.
Ayam masak halia ini sebenarnya masakkan orang Cina. Bahan utamanya ayam kemudian kita tambahkan beberapa jenis sayur seperti cendawan dan sawi.
Lauk ayam masak halia ialah antara makanan sihat yang patut kita semua cuba. Mama Siti berkenan sungguh dengan perkongsian Nurhaslin Ealin melalui laman facebook beliau tentang resepi ayam masak halia.
Resepi Ayam Masak Halia

Kredit gambar: Sprinkles And Sprouts
Resepi oleh: Nurhaslin Ealin
Bahan-Bahan
AyamBawang PutihBawang HollandBawang MerahHalia (Diracik)Cili Kering (Dipotong)Cendawan SawiBancuhan Tepung Jagung
Cara Memasak
Sediakan kuali, dan panaskan api dengan sedikit minyak untuk menumis. Kemudian, tumis bawang putih hingga keperangan.
Kredit gambar: Nurhaslin Ealin
2. Seterusnya, masukkan bawang, halia dan cili kering dan goreng hingga naik bau.
Kredit gambar: Nurhaslin Ealin
3. Selanjutnya, barulah kita masukkan ayam yang telah dipotong dan tambahkan sedikit air.
Kredit gambar: Nurhaslin Ealin
4. Jangan lupa masukkan sedikit serbuk lada hitam.
Kredit gambar: Nurhaslin Ealin
5. Biarkan sehingga ayam masak sempurna. Tambahkan air jika terlalu kering.
Kredit gambar: Nurhaslin Ealin
6. Masukkan sedikit sos tiram dan perasakan dengan garam dan gula.
Kredit gambar: Nurhaslin Ealin
7. Masukkan bancuhan tepung jagung untuk memekatkan kuah ayam masak halia.
Kredit gambar: Nurhaslin Ealin
8. Sayur cendawan dan sawi dimasukkan akhir sekali kerana tidak mahu menjadi terlalu layu.
Kredit gambar: Nurhaslin Ealin
9. Ayam Masak Halia siap untuk dihidangkan dan makan dengan nasi panas-panas.
Tips Memasak Resepi Ini
Untuk hiasan dan rasa tambahan, Mama boleh letakkan daun bawang ketika ayam masak halia telah diceduk ke dalam pinggan.Resepi ayam masak halia sebenarnya tak pedas tetapi jika Mama nak olah supaya ada rasa sedikit pedas, tambahkan cili kering atau serbuk lada hitam.Taburkan bijan untuk hiasan yang lebih cantik,
Akhirnya, jadi juga percubaan ayam masak halia kita. Agak-agak rasa macam dekat restoran tak?
Nasib baik ada resepi dari Nurhaslin Ealin. Resepinya ringkas kerana bahan-bahannya tak banyak dan cara memasaknya pun ditunjukkan satu persatu beserta gambarnya sekali.
Kalau dah menjadi ayam masak halia ini, apa kata kita cuba resepi masakan cina yang lain pula. Contohnya, resepi kailan ikan masin. Antara lauk kegemaran Mama Siti juga tau.
Kedua-dua resepi ini tak perlukan kita berada lama di dapur pun. Orang kata ‘masakan campak-campak’. Mama jangan lupa cuba ya.

Jom cuba pelbagai resepi lain seperti yang telah dikongsikan DI SINI.


4 Pilihan Pakej Berpantang Yang Terbaik Dan Memuaskan Hati Di Penang

Jika anda dalam proses sedang mencari pakej berpantang penang selepas bersalin nanti, anda boleh pilih pakej terbaik dalam perkongsian ini.
Berpantang bagi wanita yang baru melahirkan adalah satu fasa atau tempoh penyembuhan bagi ibu-ibu yang baru melahirkan.
Ini kerana, selama 9 bulan tubuh badan seorang wanita yang mengandung mengalami pelbagai perubahan dan proses melahirkan membuatkan tubuh badan wanita.
Bukan itu sahaja, ibu-ibu juga telah melewati satu proses kelahiran yang memenatkan dan memerlukan penjagaan rapi kerana melibatkan luka luar dan dalam semasa proses kelahiran.
Ibu yang baru bersalin memerlukan rehat secukupnya untuk mengembalikan kesihatan tubuh badan.
Oleh itu, bagi membantu ibu-ibu menjalani fasa berpantang dengan selesa pilihan untuk menggunakan perkhidmatan penjagaan dalam pantang adalah pilihan yang tepat.
Di bawah ini adalah pakej berpantang yang telah kami senaraikan untuk rujukan jika Mama sedang berpantang di Penang.
Pakej Berpantang Penang Yang Terbaik Dan Mesra
#1. Pakej Berpantang Penang Di Pudina Confinement Care

Kredit gambar: shopee.com.my
Senarai Pakej Basic:
Basic 3 (RM480)
Urutan pantang, bertungku, pemakaian param/pilis/tapel, berbengkung dan bertangas2 1/2 sehingga 3 jam setiap sesi
Basic 7 (RM1,120)
Urutan pantang, bertungku, pemakaian param/pilis/tapel, berbengkung, bertangas dan lulur2 1/2 sehingga 3 jam setiap sesi
Basic 14 (RM2,240)
Urutan pantang, bertungku, pemakaian param/pilis/tapel, berbengkung, bertangas dan lulur2 1/2 sehingga 3 jam setiap sesi
Pakej ‘All In One’
AIO 7 (RM1,490)
Urutan pantang, bertungku, pemakaian param/pilis/tapel, berbengkung, bertangas, lulur, penjagaan bayi dan masakan pantang. Pemilihan pakej ini akan mendapat mandian herba secara percumaSetengah hari (8.30 pagi sehingga 1 petang) AIO 14 (RM2,890)Urutan pantang, bertungku, pemakaian param/pilis/tapel, berbengkung, bertangas, lulur, penjagaan bayi dan masakan pantang. Pemilihan pakej ini akan mendapat mandian herba secara percuma dan bengkung RazowaSetengah hari (8.30 pagi sehingga 1 petang)
AIO 21 (RM4,290)
Urutan pantang, bertungku, pemakaian param/pilis/tapel, berbengkung, bertangas, lulur, penjagaan bayi dan masakan pantang. Pemilihan pakej ini akan mendapat mandian herba secara percuma dan bengkung RazowaSetengah hari (8.30 pagi sehingga 1 petang) Ala Carte SingleUrutan Pantang RM 100Urutan Prenatal RM 100Urutan susu RM 50Tungku / Lulur / Tangas RM 40Mandian limau & Sintok RM 75Mandian Floral & Rose Salt RM 75
Penjagaan bayi
RM 30 / sesiMandikan bayiBaby Warm CompressUrutan bayi Penutup PantangRM 180TangasFloral BathUrutan pantang
#2. Mama Wellness
Pakej Platinum
8 jamMenyediakan perkhidmatan pengurusan ibu dan bayi. Pengurusan ibu termasuk makanan pantang, body mask, sapuan param/pilis, pemakaian bengkung, mandi herba, urutan badan, bertungku, sauna, bertangas, lulur dan kemas tempat ibu dan anak. Manakala pengurusan bayi termasuk mandian, urutan, tuam, melipat baju bay dan sidai baju bayiPercuma set Herba Pantang SemblitzHarga bermula dari RM2,120 hingga RM9,087
Pakej Diamond
8 jamMenyediakan perkhidmatan pengurusan ibu dan bayi. Pengurusan ibu termasuk makanan pantang, body mask, sapuan param/pilis, pemakaian bengkung, mandi herba, urutan badan, bertungku, sauna, bertangas, lulur dan kemas tempat ibu dan anak. Manakala pengurusan bayi termasuk mandian, urutan, tuam, melipat baju bayi dan sidai baju bayiPercuma SemblitzHarga bermula dari RM1,789 hingga RM7,655
Pakej Gold
3 jamMenyediakan perkhidmatan pengurusan ibu dan bayi. Pengurusan ibu termasuk makanan pantang (tengahari), body mask, sapuan param/pilis, pemakaian bengkung, mandi herba, urutan badan, bertungku, sauna, bertangas, lulur. Manakala pengurusan bayi termasuk mandian, urutan, dan tuaman bayiHarga bermula dari RM1,525 hingga RM6,537
Pakej Silver
3 jamMenyediakan perkhidmatan pengurusan ibu dan bayi. Pengurusan ibu termasuk sapuan param/pilis, pemakaian bengkung, mandi herba, urutan badan, bertungku, sauna dan bertangas. Manakala pengurusan bayi termasuk mandian, urutan, dan tuaman bayiHarga bermula dari RM1,330 hingga RM5,720
Pakej Bronze
Mempunyai 5 pakej, selama 3 hari dengan harga bermula dari RM269 hingga RM890
Penutup Pantang
Mempunyai 2 pakej dengan harga bermula dari RM320 hingga RM450
3. Pakej Berpantang Penang Di Lavender Confinement Care
Kredit gambar: m.aclassneonsign.com.my
Terdapat 3 pilihan tempat untuk dipilih oleh ibu-ibu berpantang iaitu pakej di rumah, pakej dihotel (bertempat di Hotel Westin, Kuala Lumpur) dan pakej di luar negara. Namun, sekiranyaibu-ibu yang tinggal di Pulau Pinang ingin memilih Lavender Confinement Care, hanya pakejberpantang di rumah sahaja yang boleh dipilih.
Bagi pakej berpantang dirumah terdapat dua pakej iaitu Pakej Melati dan Pakej Matahari.
Pakej Melati
Urutan selepas bersalin, scrub badan, tangas, sauna, mandi herba, bertungku, penyediaan makanan pantang, membasuh pakaian dan mengemas rumah. Manakala untuk bayi pula menjaga bayi, mandikan bayi, urutan bayi, tuam baby dan membasuh pakaianHarganya bermula dari RM1700 untuk 7 hari, RM2700 untuk 14 hari, RM3700 untuk 21 hari, RM5000 untuk 28 hari dan RM7900 untuk 44 hari
Pakej Matahari
Urutan selepas bersalin, scrub badan, tangas, sauna, mandi herba, bertungku, penyediaan makanan pantang, membasuh pakaian dan mengemas rumah. Manakala untuk bayi pula menyediakan perkhhidmatan menjaga bayi, mandikan bayi, urutan bayi, tuam bayi, dan membasuh pakaianHarganya bermula RM1,900 untuk 7 hari, RM2,900 untuk 14 hari, RM4,100 untuk 21 hari, RM5,300 untuk 28 hari dan RM8,200 untuk 44 hari
4. Pantang Plus
Kredit gambar: pantangplus.com
Perkhidmatan penjagaan ibu berpantang oleh Pantang Plus ini boleh di dapati di seluruh negaratermasuk Pulau Pinang. Pantang plus menyediakan pakej berpantang secara lawatan harian (daily visit) dan tinggal bersama (stay in). Terdapat 6 pakej untuk lawatan harian manakala 5 pakej untuk pakej tinggal bersama.
Lawatan harian (Daily visit)
Selama 8 jam iaitu dari 9 pagi hingga 5 petangPerkhidmatan yang ditawarkan adalah urutan, bertungku, berbengkung, pemakaian param/pili/tapel, mandi herba, lulur, bertangas, urutan bengkak susu dan urutan kepala. Bagi pengurusan bayi pula adalah memandikan bayi, urutan, tuaman dan babysitting bayiPakej ini turut menyediakan makanan pantang dan teh herbaHarga mengikut jumlah hari yang dipilih bermula dari RM2,160 hingga RM11,410
Tinggal Bersama (Stay in)
Selama 12 jam iaitu dari 8 pagi hingga malamPerkhidmatan yang ditawarkan adalah urutan, bertungku, berbengkung, pemakaian param/pili/tapel, mandi herba, lulur, bertangas, urutan bengkak susu dan urutan kepala. Bagi pengurusan bayi pula adalah memandikan bayi, urutan, tuaman dan babysitting bayiPakej ini turut menyediakan makanan pantang dan teh herbaHarga mengikut jumlah hari yang dipilih bermula dari RM4,468 hingga RM14,489
Menggunakan perkhidmatan atau servis penjagaan ibu berpantang ini mampu membantu ibu-ibu menjalani tempoh berpantang dengan lebih baik dan menyenangkan.

Dapatkan pakej dan panduan berpantang yang lain di SINI.


20 Klinik Gigi di Kuantan Yang Lengkap Dengan Maklumat Untuk Dihubungi

Kesihatan gigi patut dijaga sepertimana kesihatan anggota badan yang lain. Gigi yang sihat dan bersih banyak manfaatnya seperti mengunyah makanan dengan selesa dan bertutur dengan jelas.
Kalau boleh, kita mahukan gigi yang lengkap kesemua 32 batang walaupun telah lanjut usia. Oleh yang demikian, kita harus mula mendidik diri sendiri dan  anak-anak kita agar mengambil berat tentang kesihatan mulut.
Di daerah Kuantan, Mama Siti senaraikan 20 klinik gigi yang boleh Mama lawati untuk mendapatkan rawatan. Beberapa klinik kerajaan juga ada dikongsikan.
Namun, Mama Siti ingin berpesan bayaran perkhidmatan di klinik swasta jauh lebih mahal berbanding klinik kerajaan. Jadi, sediakan bajet Mama secukupnya untuk memudahkan urusan semasa di klinik.
20 Klinik Gigi di Kuantan, Pahang
(Kerajaan & Swasta)
Klinik Pergigian Syarifah Indera Mahkota 8

  @kpsyarifah Braces review😍 #klinikpergigiansyarifah #klinikpergigiansyarifahkerteh #viral #fypシ゚viral #dental #braces ♬ original sound – klinikGiGisyarifah 🦷 – klinikGiGisyarifah 🦷

Alamat: Tingkat 1, Kps Dentalcare, B-114, Lorong Im 8/33, Indera Mahkota 8, 25200 Kuantan, Pahang
Waktu operasi: Setiap hari, 9am hingga 9pm
Hubungi: 019-779 4161 atau Whatsapp
Media sosial: Facebook, TikTok, Instagram & YouTube
Klinik Pergigian Orked Indera Mahkota

Kredit gambar: Facebook
Alamat: A1-1 Tingkat, 1, Jalan IM7/19, Bandar Indera Mahkota, 25200 Kuantan, Pahang
Waktu operasi:
Isnin – Jumaat: 9am – 8pm
Sabtu – Ahad: 9am – 5.30pm
Hubungi: 017-957 1431 & Whatsapp
Media sosial: Facebook & Instagram
Klinik Pergigian Dr Hafizie
Kredit gambar: Facebook
Alamat: A1, Tingkat, 1, Jalan IM 7/3, Bandar Indera Mahkota, 25200 Kuantan, Pahang
Waktu operasi: Setiap hari, 9.30am hingga 9.30pm
Hubungi: 010-922 3624 & Whatsapp
Media sosial: Facebook & Instagram
Klinik Pergigian Dr Fatain Kuantan (Taman Tas & Indera Mahkota)
Kredit gambar: Facebook
Alamat: Indera Mahkota 3 A-25 Ground Floor Dm, Lorong Im3/19, Bandar Indera Mahkota, 25200 Kuantan, Pahang
Waktu operasi: Setiap hari, 9.30am – 10pm
Hubungi: 09-572 9722 & Whatsapp
Media sosial: Instagram, Facebook & Laman sesawang
Klinik Pergigian Atabara
Kredit gambar: zaubee.com
Alamat: B160 & B162 (Tingkat Bawah) Lorong IM 8/33 Taman Mahkota Putra, Bandar Indera Mahkota, 25200 Kuantan, Pahang
Waktu operasi: Isnin hingga Sabtu, 9am – 6pm
Hubungi: 011-6523 6161 & Whatsapp
Media sosial: Facebook
Klinik Pergigian El Safwa
Kredit gambar: Facebook
Alamat: A27, Ground Floor, Jalan IM 7/3, Bandar Indera Mahkota, 25200 Kuantan, Pahang
Waktu operasi: Isnin hingga Sabtu, 9am – 6pm
Hubungi: 09-573 9519
Media sosial: TikTok, Facebook, Laman sesawang
Klinik Pergigian EVA
Kredit gambar: Facebook
Alamat: No. 81 Tingkat, 1, Lorong Tun Ismail 5, Bandar Kuantan, 25000 Kuantan, Pahang
Waktu operasi: Setiap hari, 9.30am – 10pm
Hubungi: 09-513 5726 & Whatsapp
Media sosial: Facebook & Instagram
Klinik Pergigian Laziz
Kredit gambar: Facebook
Alamat: No. 11, Tingkat Bawah, Jln Penjara, Taman Raya, 25100 Kuantan, Pahang
Waktu operasi: Isnin hingga Sabtu, 10am – 6pm
Hubungi: 019-664 7008
Media sosial: Facebook
Klinik Pergigian Putra Kuantan
Kredit gambar: Facebook
Alamat: 34, Tingkat, 1, Jalan Putra Square 1, Putra Square, 25200 Kuantan, Pahang
Waktu operasi: Setiap Hari, 10am – 6pm
Hubungi: 011-4022 1951
Media sosial: Laman sesawang & Facebook
Klinik Pergigian UTC (Kerajaan)
Kredit gambar: kuantan2u.com
Alamat: 1st Floor, UTC Kuantan, Lot A-1-6 (B, Jalan Stadium, Pasar Besar Kuantan, 25000 Kuantan, Pahang
Waktu operasi: Setiap hari, 8am – 5pm
Hubungi: 09-512 4014
Media sosial: –
Klinik Pergigian Nazira
Alamat: Jalan Beserah, Taman Berserah, 25300 Kuantan, Pahang
Waktu operasi: Isnin hingga Sabtu, 10am – 10pm
Hubungi: 017-999 4774 & Whatsapp
Media sosial: Facebook, Instagram
Klinik Pergigian Dr Nazri
Kredit gambar: Facebook
Alamat: 46, Jalan Tanah Putih, Taman Guru, 25150 Kuantan, Pahang
Waktu operasi: Setiap hari, 9.30am – 9.30pm
Hubungi: 09-536 2337
Media sosial: Facebook
Klinik Pergigian C.H Chan
Kredit gambar: top-rated.online
Alamat: 35, Jalan Tun Ismail, Sri Dagangan Business Centre, 25000 Kuantan, Pahang
Waktu operasi:
Isnin hingga Sabtu, 9am-9pm
Ahad, 9am-1pm
Hubungi: 09-515 9190
Media sosial: Facebook
Klinik Pergigian Tooth & Co
Kredit gambar: kuantanloka.com
Alamat: A-127, Ground Floor, Jalan Tun Ismail, 25000 Kuantan, Pahang
Waktu operasi:Setiap hari, 9am-9pm
Hubungi: 019-614 6191 & Whatsapp
Media sosial: Instagram, Facebook & Laman sesawang
Klinik Pergigian Al-Huda Kampung Padang
Kredit gambar: Facebook
Alamat: Lorong Kampung Padang Permai 1, Kampung Padang, 25200 Kuantan, Pahang
Waktu operasi: Setiap hari kecuali Jumaat, 9am-9.30pm
Hubungi: 011-3538 6659 & Whatsapp
Media sosial: Facebook
Klinik Pergigian Faridah
Alamat: 156, 1st Floor, Jalan Besar, 25000 Kuantan, Pahang
Waktu operasi: Isnin hingga Sabtu, 9.30am – 4.30pm
Hubungi: 09-513 8828
Media sosial: Facebook
Klinik Kesihatan Paya Besar (Kerajaan)
Kredit gambar: nicelocal.my/
Alamat: Jalan Kampung Chendering, Kampung Batu Tujuh, 25150 Kuantan, Pahang
Waktu operasi: Isnin Hingga Jumaat, 8am-5pm
Hubungi: 09-539 5433
Media sosial: –
Klinik Pergigian Kurnia (Kerajaan)
Alamat: Jalan Kampung Kurnia Belukar, Perkampungan Belukar Maju, 25150 Kuantan, Pahang
Waktu operasi: Isnin Hingga Jumaat, 8am-5pm
Hubungi: 09-536 1333
Media sosial: –
Klinik Pergigian Prima
Alamat: A39, Tingkat, 1, Jalan Bukit Setongkol, Taman Lknp Batu Setongkol, 25200 Kuantan, Pahang
Waktu operasi:
Isnin hingga Sabtu, 9.30am-9pm
Ahad, 10am-5pm
Hubungi: 011-7272 3035
Media sosial: Facebook
Just Dental Clinic
Alamat:No. 40, Ground Floor, Lor Pandan Damai 2/201, Taman Pandan Damai, 25150 Kuantan, Pahang
Waktu operasi: Setiap hari kecuali Rabu, 9am-8pm
Hubungi: 017-914 2221 & Whatsapp
Media sosial: Laman sesawang & Facebook
Klinik Pergigian Dave
Kredit gambar: Facebook
Alamat:  No. A-9, Tkt 1, Jalan 2/1, KM 12, Jalan Gambang, Taman Pandan Perma, Pahang, 25150 Kuantan
Waktu operasi:
Isnin hingga Jumaat, 10am-4.30pm
Sabtu, 10am-1pm
Hubungi: 09-539 6472
Media sosial: Facebook
Kesimpulannya,
Terdapat banyak klinik gigi di Kuantan. Mama dan Papa tinggal pilih sahaja yang mana satu paling sesuai dan berdekatan dengan rumah atau tempat tinggal.
Faktor lokasi juga perlu diambil kira. Oleh yang demikian, Mama Siti juga ada letakkan maklumat seperti nombor telefon dan pautan Whatsapp.
Tujuannya alah untuk memudahkan urusan Mama mengenal pasti adakah klinik tersebut terletak di tingkat bawah atau tingkat atas. Bukan apa, susah pula kalau ahli keluarga Mama yang sakit lutut atau berkerusia roda hendak masuk ke klinik.
Akhir sekali, Mama Siti harap Mama dan Papa dapat terus berusaha menjaga kesihatan gigi dan mulut. Oh ya, jangan lupa bawa anak-anak bersama ya.

Lihat senarai klinik gigi dan pusat perubatan di negeri lain DI SINI.